cyanic-selkie/wikianc huggingface dataset:
དམར་གཡོ་གཙང་གསུམ།
དམར་གཡོ་གཙང་གསུམ།
(གཙང་གཡོ་དམར་གསུམ་ཞེས་སྣང)དམར་ཤཀྱ་མུ་ནེདང་། གཡོ་དགེ་བའི་འབྱུང་གནས།  གཙ་རབ་གསལ་གསུམ་ལ་ཞུ།  དགེ་སློང་གསུམ་པོ་དཔལ་ཆེན་ཆུ་བོ་རི་ལ་སྒོམ་པའི་དུས་དར་མས་བསྟན་པ་བསྣུབ་པའི་ལོ་རྒྱུས་ཐོས་པས་ཁོང་གསུམ་སྤྲང་ཆས་སུ་ཞུགས་ནས་དམ་ཆོས་འདུལ་བ་དྲེའུའི་ཁལ་གཅིག་བཀལ་ནས་རྒྱལ་ཁྲིམས་མི་གཅིག་པའི་ས་ཆར་བསྟན་པ་བནཡ་དགོས་དགོངས་ནས་ཉིན་མོ་གབ་ཅིང་མཚན་མོ་བྱོན་ཏེ་མངའ་རིས་སུ་འབྱོར།  དེར་ཡང་བསྟན་པ་སྤེལ་མ་ཐུབ་པར་བྱང་ལམ་ནས་ཧོར་ཡུལ་ཏུ་བྲོས་ཕེབས་ཏེ་ཧོར་གྱི་དགེ་བསྙེན་ཤེས་རབ་གོ་ཆ་བྱ་བ་གཅིག་ཡོད་པ་དེར་བསྟེན་ཏེ་བཞུགས།  དགེ་བསྙེན་དེར་མིང་ཤཀྱ་ཤེས་རབ་ཅེས་བཏགས་ནས་ཕྱག་ཕྱིར་ཁྲིད་དེ་མདོ་སྨད་ལྷོ་ངོས་བེ་རེའི་ས་ཆ་དེའུ་ཚ་མཚོ་བརྒྱུད་རྨ་ལུང་རྡོ་རྗེ་བྲག་དན་ཏིག་ཤེལ་གྱི་ཡང་དགོན་དུ་བྱོན།  སྔར་གྱི་བཙུན་ཆས་ཁོ་ནར་བཞུགས་པ་ཡུལ་དེའི་མི་རྣམས་ཀྱིས་མཐོང་བས་ཨ་པ་ལ།  རྒྱལ་པོ་སྡིག་ཅན་གྱི་ཁྲིམས་ཀྱིས་མ་ཕོག་པའི་བཙུན་པའང་འདི་ན་གདའ་ཟེར་བ་ཐོས་ནས་སྐྲག་ཏེ་ནགས་ཁྲོད་དུ་བྲོས་ཕེབས་པས་འཚོ་བ་མེད་པར་བསྙུན་ཏེ་བཞུགས་པ་ལ་དགེ་བསྙེན་མ་ཞིག་གིས་འཚོ་བ་བག་རེ་བཏེགས།  དེའི་དུས་སུ་ལས་དང་སྐལ་བ་ལྡན་པ་བོན་པོའི་བུ་མུ་གཟུ་གསལ་བྱ་བས་ཐོས་ཏེ་ཕྱི་ཉིན་ལྟ་བར་ཕྱིན་པས་དད་པ་སྐྱེས་ཏེ་རབ་ཏུ་བྱུང་བར་ཞུས།   གཙང་གིས་མཁན་པོ་དང་།   གཡོས་སློབ་དཔོན་མཛད་དེ་དགེ་ཚུལ་བསྒྲུབས།  མཚན་དགེ་བ་རབ་གསལ་དུ་བཏགས།   དེ་ན་སབསྙེན་པར་རྫོགས་པ་ཞུས་པར་དགེ་སློང་ལྔ་མ་ཚང་ན་མི་འོངས་གསུངས་ནས་ཀློང་ཐང་དུ་ལྷ་ལུང་དཔལ་གྱི་རྡོ་རྗེ་འདུག་པར་ཞུས་པས།  ངས་རྒྱལ་པོ་བསད་པས་མི་འོངས་བཙལ་གྱིས་གསུངས་ནས་རྒྱའི་དགེ་སློང་ཀ་བེད་དང་གྱི་བན་བྱ་བ་གཉིས་བཙལ་ཏེ་བཏང་བས་གཙང་རབ་གསལ་གྱི་མཁན་པོ་དང་།  གཡོ་དགེ་འབྱུང་གིས་ལས་སློབ།  དམར་ཤཱཀྱས་གསང་སྟོན།  རྒྱའི་དགེ་སློང་གཉིས་ཀྱིས་ཁ་སྐོང་བྱས་ཏེ་བླ་ཆེན་བསྙེན་པར་རྫོགས།   དེ་ལ་བརྟེན་ནས་དབུས་གཙང་དུ་འདུལ་བའི་བསྟན་པ་མི་ནུབ་པའི་ས་བོན་བསྐྱེད་བསྲིངས་ཐུབ་པ་ཡིན་ནོ།  །
དམིགས་སྐོར་རེ།
དམིགས་སྐོར་རེ།
དམིགས་ཐེངས་རེའམ།  ཀུན་སློང་སྔོན་དུ་བཏང་ནས་དོན་འདི་འདྲ་ཞིག་ལ་དམིགས་དགོས་བསམ་པ་བཞིན་དམིགས་པའི་བྱ་བ་མ་རྫོགས་ཀྱི་བར་ལ་དམིགས་སྐོར་རེ་རེར་འཇོག་པ་ཡིན།   །
དེང་ཁྲི་བཙན་པོ།
༼དིང་ཁྲི་བཙན་པོ་ཞེས་པའང་སྣང་༽བོད་རྒྱལ་གསུམ་པ། གནམ་གྱི་ཁྲི་བདུན་ཡ་གྱལ། ཡབ་མུ་ཁྲི་བཙན་པོ་དང་ཡུམ་ས་དིང་དིང་གཉིས་ཀྱི་སྲས། སྐུ་གཤེན་ཅོའུ་སྨིན་དཀར་གྱིས་བྱས། གསས་མཁར་ཁོ་མོ་ཡོངས་རྩེ་བཞེངས། སོ་ཐམ་ཐམ་མ་ཁབ་ཏུ་བཞེས་པར་སྲས་སོ་ཁྲི་བཙན་པོ་འཁྲུུངས།
ཡོ་ནཱམ། (གསུང་རབ།)
ཡོ་ནཱམ་ནི་ཨེལ་ཡ་ཀིམ་གྱི་བུ་ཡིན་ཞེས་གསུང་རབ་ནང་འཁོད།
ཨེ་ཏི་མོན་ཐོན།
ཨེ་ཏི་མོན་ཐོན་(དབྱིན་ཇིའི་སྐད།: Edmonton)ནི་ཁ་ན་ཌ་ཀྱི་གྲོང་རྡལ་ཞིག་རེད།
སྟ་གོན།
སྟ་གོན་ནི་གྲ་སྒྲིག་བྱེད་པ།
བརྩེ་ཆེན་ཀུན་དགའ་སྙིང་པོ།
བོད་ཆུ་ཕོ་སྤྲེལ།ཕྱི་ལོ་༡༠༩༢ལོར་ཡབ་དཀོན་མཆོག་རྒྱལ་པོ་དང་ཡུམ་མ་གཅིག་ཞང་མོའི་སྲས་སུ་སྐུ་བལྟམས།དགུང་གྲངས་བཅུ་ གཅིག་པར་ཡབ་རྗེ་བདེ་བར་གཤེགས་པས་བླ་མ་བ་རི་ལོ་ཙཱ་བ་གདན་སར་སྤྱན་དྲངས།དེ་ནས་བླ་མ་བ་རི་ པས་ཁྱོད་སློབ་གཉེར་བྱེད་དགོས་པ་ཡིན།དེ་ལ་ཤེས་རབ་དགོས་པས་འཇམ་དཔལ་དབྱངས་སྒྲུབས་གསུངས་པ་བཞིན་འཇམ་དབྱངས་ཀྱི་བསྙེན་ སྒྲུབ་མཛད་པས་ཟླ་བ་དྲུག་གི་མཚམས་སུ་འཇའ་ ོད་གུར་ཁང་ཆེན་པོའི་དབུས་སུ་རྗེ་བཙུན་འཇམ་དཔལ་དབྱངས་སྐུ་མདོག་དམར་སེར་རིན་པོ་ཆེའི་ཁྲི་ལ་བཟང་པོའི་འདུག་སྟངས་ ཀྱིས་བཞུགས་པ་འཁོར་བྱང་སེམས་གཉིས་དང་བཅས་པ་མངོན་སུམ་བྱོན་པ་ལས་འཇམ་དབྱངས་ཨ་ར་པ་ཙ་ནའི་གསང་བ་གསུམ་ གྱི་བདུད་རྩིའི་ཆུ་རྒྱུན་གྱིས་ཐུགས་རྒྱུད་ཀྱི་བུམ་བཟང་ཡོངས་སུ་གང་ཞིང་ཕར་ཕྱིར་གྱི་གདམས་པ་ཟབ་མོའི་སྙིང་པོ་ཞེན་ པ་བཞི་བྲལ་གྱི་གདམས་ངག་གི་བཀའ་ ྲིན་བསྩལ།དགུང་གྲངས་ཉེར་དགུ་ནས་སོ་གཉིས་བར་ལོ་འཁོོར་བཞིའི་རིང་ལ་བླ་མ་རྡོ་རྗེ་འཆང་ཞང་སྟོན་ཆོས་འབར་ལས་ རྒྱ་བོད་ཀྱི་གདམས་པ་རྒྱ་མཚོའི་སྙིང་ཁུ་རིན་པོ་ལམ་འབྲས་ཀྱི་ཆོས་ཚུལ་མནོས།མཐར་རྣལ་འབྱོར་ཀྱི་དབང་ཕྱུག ་གྲུབ་ཆེན་བིར་ཝ་པའི་ཟབ་ཆོས་ཚེ་གཅིག་ལུས་གཅིག་ལ་འཚང་རྒྱ་བའི་གདམས་ངག་གསུང་ངག་རིན་པོ་ཆེའི་ཆོས་བདག་ཏུ ་དབང་བསྐུར།བླ་མ་ཞང་ལས་གསུང་ངག་ཞུས་པ་དེ་ནས་ལོ་བཅོ་ལྔ་ཙམ་གྱི་རྗེས་ལ་ས་ཆེན་ཀུན་དགའ་སྙིང་པོའི ་མོས་གུས་ཀྱིས་གསོལ་བས་བླ་མ་གཞན་དོན་དུ་གཤེགས་ཟིན་ནའང་དག་སྣང་ལ་བླ་མ་ཞང་སྟོན་གྱི་སྐུ་གསུང་ཐུགས་ཀྱི ་དཀྱིལ་འཁོར་མངོན་སུམ་དུ་མཇལ་ནས་ཚེ་གཅིག་ལུས་གཅིག་ལ་འཚང རྒྱ་བའི་ཟབ་མོ་གསུང་ངག་རིན་པོ་ཆེ་མཁའ་འགྲོའི་ཞལ་རླངས་ཐུལ་ལེའི་གདམས་ངག་ཡོངས་སུ་རྫོགས་པ་ལན་གཉིས་པ་རུ་ མནོས།དེ་ལོའི་ས་ག་ཟླ་བའི་ཚེས་ཉེར་གསུམ་གྱི་ཉིན་མོར་དཔོན་པོ་རིའི་ངོས་ས་དཀར་གླང་ཆེན་འགྱིང་འདྲའི་དབུས་ཉིད་ ཀྱི་ནམ་མཁའ་རུ་སྟག་ལྤགས་ཆེན་པོ་བཏིང་བའི་གདན་སྟེང་རྗེ་བཙུན་རྣལ་འབྱོར་གྱི་དབང་ཕྱུག་བིར་ཝ་པའི་སྐུའི་དཀྱིལ་འཁོར་ ཆེ་རུ་མ་སོང་བའི་སྐྱིལ་ཀྲུང་ ིས་ཆུང་དུ་མ་སོང་བའི་རྡོ་རྗེ་གདན་དཔལ་ལྡན་ས་སྐྱའི་གནས་གཞི་ཡོངས་རྫོགས་ཁྱབ་པར་མཛད་ནས་བཞུགས་པའི་གཡས་སུ་ ཀྲྀཥྞ་པ་གདུགས་འཛིན་ཅིང་།གཡོན་དུ་གྲུབ་ཆེན་ནག་པོ་པ་རྭ་དུང་འབུད་བཞིན་པའི་གཙོ་འཁོར་རྣམ་གསུམ་དངོས་སུ ་དུ་གདན་ས་ཆེན་པོ་ས་སྐྱར་ཕེབས་ནས་བཟུང་སྟེ་ཟླ་བ་གཅིག་རིང་གསོལ་བཞེས་ས་ཆེན་རང་ཉིད་ཀྱིས་མངོན་སུམ་སུམ ་དུ་སྦྱར་ཏེ་སྤྱིར་རྒྱུད་སྡེ་བདུན་ཅུ་དོན་གཉིས་མན་ངག་དང་ཁྱད་པར་ལྕགས་རི་ལས་མི་འདའ་བའི་ཟབ་ཆོས་བཞི་ལ ་སོགས་པའི་གདམས་པ་རྒྱ་མཚོ་དང་།ཡང་སྒོ་ཚེ་གཅིག་ལུས་གཅིག་ལ་འཚང་རྒྱ་བའི་གདམས་ངག་ཀུན་གྱི་ཉིང་ཁུ།གསུང་ ངག་ལམ་འབྲས་བུ་དང་བཅས་པའི་ཉེ་བརྒྱུད་ཀྱི་ཡིད་བཞིན་ ོར་བུ་སྒོ་སྐྱེལ་གྱི་ཚུལ་དུ་བསྕལ།རྣལ་འབྱོར་གྱི་དབང་ཕྱུག་བིར་ཝ་པས་ས་ཆེན་གྲུབ་རང་དང་རྟོགས་པ་མཉམ་པར་ བྱིན་གྱིས་བརླབས་སོ།བསྟན་པའི་བདག་པོ་བླ་མ་ས་སྐྱ་པ་མ་དྲོས་མཚོ་ཆེན་ལས་འགྲན་བྲལ་རིགས་ཀྱི་ཆུ་བོ་རྣམ་ བཞི་ཆོས་ཀྱི་འཁོར་ལོ་ཉིད་དུ་གཡས་སུ་བསྐོར་བའི་སྒོ་ནས་མཐའ་ཀླས་བསྟན་འགྲོའི་དཔལ་དུ་དལ་གྱིས་བབས་པས་གསུང་ངག་ རིན་པོ་ཆེའི་བཅོ་བརྒྱད་བཀའ་རྒྱ་གྲོལ་མཚམས་ས ན་བརྒྱུད་ཟབ་མོ་ཡི་གེ་བཅུ་གཅིག་ཏུ་བཀོད།སྙན་བརྒྱུད་སྐོར་རྣམས་མ་བརྩིས་ན་གསུང་པོད་གཉིས་བཞུགས།འོས་སུ་གྱུར་པའི་ ཐུན་མོང་གི་གདུལ་བྱ་སྤྱིར་རྒྱུད་མན་ངག་ཟབ་མོ་དང་།ལྷག་པར་དུ་ཐུན་མོང་མ་ཡིན་པའི་སྐལ་ལྡན་གྱི་ག དུལ་བྱ་ལ་གསུང་ངག་ཟབ་མོའི་གདམས་པ་རྒྱ་མཚོའི་བདུད་རྩི་སྤེལ་བའི་རྒྱུ་ཅན་ལས།ཕྱག་རྒྱ་ཆེན་པོ་མཆོག་གི་དངོས་ གྲུབ་ཐོབ་པ་གསུམ།བཟོད་པའི་ཕ་རོལ་ཏུ་ཕྱིན་པའི་སློབ་བུ་བདུན།རྟོགས་པ་དང་ལྡན་པ་བརྒྱད་ཅུ།གཞུང་བཤད་གཅེས་པར་ འཛིན་པའི་ཐུགས་སྲས་བཅུ་གཅིག་ཕྱོགས་ཀྱི་མཁས་གྲུབ་ཆེན་པོ་བཞི་ལ་སོགས་པ་མཁས་གྲུབ་ཀྱི་སློབ་མ་དམ་པ་མཐའ་ཡས་ པ་བྱོན།ལྕགས་མོ་ཡོས།ཕྱི་ལོ་༡༡༡༡ལོ་ནས་ས ཕོ་སྟག་ཕྱི་ལོ་༡༡༥༨བར་གདན་ས་བཟུང་།མཐར་ས་ཕོ་སྟག་ཕྱི་ལོ་༡༡༥༨་ལོའི་ཐ་སྐར་གྱི་ཟླ་བའི་ཚེས་༡༤ལ་སྐུའི་བཀོད་པ་བཞི་བསྟན་ཏེ་མྱ་ངན་ལས་འདའ་བའི་ཚུལ་བསྟན་ཏོ།
དམིགས་པ་གཉིས།
དམིགས་པ་གཉིས།
ཞི་རགས་རྣམ་ཅན་དང་མི་རྟག་སོགས་བཅུ་དྲུག་རྟོགས་པའི་རྣམ་པ་ཅན། །
དམིགས་པ་ཡུལ་གྱི་ཁམས་དྲུག
དམིགས་པ་ཡུལ་གྱི་ཁམས་དྲུག
གཟུགས། སྒྲ།   དྲི།   རོ།   རེག་བྱ།   ཆོས་ཏེ་དྲུག   །
དམིགས་རྣམ།
དམིགས་རྣམ།
བློ་སོ་སོའི་དམིགས་པ་དང་།  རྣམ་པ་ཞེས་པ་ཚིག་བསྡུས་ནས་དམིགས་རྣམ་ཞེས་བརྗོད་པ་ཡིན།   བུམ་པ་མི་རྟག་པ་རྟོགས་པའི་བློ་ལ་མཚོན་ན།   བུམ་པ་ནི་བློ་དེའི་དམིགས་པ།   མི་རྟག་པ་ནི་བློ་དེའི་རྣམ་པ་ཡིན་པས་དེས་གཞན་ལའང་རིགས་འགྲེ་སྦྱར་ཤེས་པ་དགོས།   འདིར་བཤད་པའི་རྣམ་པ་དོན་རྣམ་གྱི་དབང་དུ་བྱས་པ་ལས་ཤེས་རྣམ་ནི་བློ་སོ་སོའི་ངོ་བོ་ཉིད་ལས་མ་འདས་པའི་ཚུལ་ཤེས་དགོས།  །
དམིགས་པའི་འདུ་ཤེས་དྲུག
དམིགས་པའི་འདུ་ཤེས་དྲུག
མཚན་མ་དང་བཅས་པ།  མཚན་མ་མེད་པ།    ཆུང་ངུ།  རྒྱ་ཆེན་པོར་གྱུར་པ།  ཚད་མེད་པ།   ཅི་ཡང་མེད་དོ་སྙམ་པའི་འདུ་ཤེས་སོ།  །
ཝེ་རོ་ན།
ཝེ་རོ་ན་(ཨི་ཏ་ལིའི་སྐད།: Verona)ནི་ཨི་ཏ་ལིའི་གྲོང་རྡལ་ཞིག་རེད།
གཅོང་སྲིན་
གཅོང་སྲིན་
གཅོང་ནད་ཀྱི་ནད་གཞིའི་སྲིན་བུའོ།
དམིགས་འབྱེད་པ།
དམིགས་འབྱེད་པ།
གཞུང་དོན་ནང་གསེས་དབྱེ་བའབྱེད་པའམ།  གཞུང་གི་མཚམས་སོ་སོར་བཅད་པ།  །
དམིགས་སུ་ཕུག
དམིགས་སུ་ཕུག
གོང་གི་དམིགས་ཕུག་པ་དང་དོན་འདྲ། །
དམིགས་བསལ་གྱི་རྩ་ཚིག
དམིགས་བསལ་གྱི་རྩ་ཚིག
དམིགས་བསལ་གྱིས་གཏན་འབེབས་བྱས་པའི་རྩ་འཛིན་ཁྲིམས་ཡིག  །
སྲིད་གཅོད་གཤག་བཅོས་
སྲིད་གཅོད་གཤག་བཅོས་
ཁམས་དཀར་དམར་གྱི་རྒྱུ་ལམ་བཅད་དེ་སྐྱེ་རྒྱུན་གཅོད་པའི་བཅོས་ཐབས་སོ།
རིམས་སོན་བསྟེན་པ་
རིམས་སོན་བསྟེན་པ་
འགོག་སྨན་བསྟེན་པ་ཡང་ཟེར། ལུས་ཕུང་ལ་ནད་རིམས་གང་ཞིག་འགོ་བའི་ནུས་པ་གཅོག་བྱེད་ཀྱི་སྨན་རྫས་དང་སྨན་ཁབ་བསྟེན་པ་སྟེ། དེ་ཡང་ནད་རིམས་གང་ཞིག་གི་རིམས་སོན་སྨན་དང་སྦྱར་བ་ཁོང་དུ་བཏང་སྟེ་རིམས་རྟགས་ཐོན་མ་ཐག་སྨན་ནུས་ཀྱིས་འཕྲལ་མར་བཅོས་ཤིང་སླར་མི་འབྱུང་བའི་སྔོན་འགོག་གི་ནུས་པ་ཐོན་ཐབས་ཤིག་གོ །
དམིགས་བསལ་ལྕོགས་མིན་རིགས།
དམིགས་བསལ་ལྕོགས་མིན་རིགས།
ལས་ཀ་དམིགས་བསལ་ཡོད་པའི་རྐྱེན་གྱིས་ཡོང་མི་ཐུབ་པའི་རིགས། །
སེམས་ནད་ཚན་ཁག་
སེམས་ནད་ཚན་ཁག་
སྨྱོ་བརྗེད་སོགས་སེམས་ནད་གསོ་བཅོས་བྱེད་པའི་ཚན་ཁག་གོ །
ཡོ་སེབ་ནི་ཡོ་ནཱམ་ཞེས་བྱ་བའི་བུ།
ཡོ་སེབ་ནི་ཡོ་ནཱམ་གྱི་བུ་ཡིན་ཞེས་གསུང་རབ་ནང་འཁོད།
ཤུག་པ་
ཁྱབ་ཁུངས་
སྔར་ཀྲུང་གོ་འི་ནུང་བྱང་མཚམས་ལ་སྐྱེས་པ་དང་། ཨེ་ཤིང་ཡ་གླིང་ལ་ཁྱབ་ཁུངས་ཆེན་པོ་ཡོད། ཁུ་རི་ཡ་ཕྱེད་གླིང་དང་། འཇར་པན། རྒྱ་གར་བྱང་། དབྲི་རན་བྱང་ངོས། ཀྲུང་གོའི་ནང་ཁུལ་དུ་ནང་སོག་དང་ཟི་ལིང་ ལོའུ་ནིང་ ཧོའོ་པེའུ་ ཧྲང་ཤིང་ ཧྲང་ཏུང་ ཅང་སུའུ་ ཀྲེ་ཅང་ ཧྥུ་ཅེན་ ཨང་ཧེའུ་ ཅང་ཤིས་ ཧོའོ་ནན་ ཧྲང་ཤིང་ ཀན་སུའུ་ ཟི་ཁྲོན་ ཡུན་ནན་ ཀེའུ་ཀྲུའུ་ ཧུའུ་བེ་ ཧུ་ནན་ གོན་ཤིས་ གོན་ཏུང་ བོད་ལྗོངས་སོགས་ལ་ས་ཁྱབ་ཆེ། རྒྱ་མཚོ་ངོས་ནས་རྨིད་༡༠༠དང་༣༤༤༠བར་གྱི་ཡུལ་ལྗོངས་ལ་སྐྱེ་བ་དང་ ལམ་ཟུར་དང་རི་ངོས་། ནགས་ཚལ་ཉུང་བའི་རི་ངོས། ཁབ་ལོའི་ནགས་ཚལ། རྡོ་ཞོའི་རི་ངོས་སོགས་ཉི་ལན་གྱི་རི་འདབས་ལ་སྐྱེས་པ་མང་། ད་ལྟ་བལྟ་བྱའི་རྩི་ཤིང་ཞིག་ལ་རྩིས་ནས་འདེབས་གསོ་བྱེད་པའི་གཞི་རྒྱ་ཆེན་པོ་ཡོད།
གཟུགས་དབྱིབས་
རྒྱན་ལྗང་སྡོང་རིང་རིགས། སྐྱེད་ཐོན་དལ་བ། མཐོ་ཚད་ལ་རྨིད་༡༥ནས་༢༠བར། ཁབ་ལོ་ལ་ཧོའོ་རྨིད་༢ནས་༤བར། ཁབ་ལོའི་གཟུགས་དང་ཡལ་གའི་དབྱིབས་ཧ་ཅང་འདྲ་བ་ཡོད།ཤུག་འབྲས་སྒོང་དབྱིབས་དང་མཚུངས།
མཚོན་ཉིད་
ཤུག་པའི་ཚེ་ཚད་ཧ་ཅང་རིང་བ་དང་ཀྲུང་གོའི་བྱང་ཕྱོགས་དང་ནུབ་ཕྱོགས་སུ་སྐྱེས་པའི་ཤུག་པ་ཡང་རྒྱུན་ལྗང་གི་ཁྱད་ཆོས་ཡོད་པས་ནང་ཆོས་དགོན་པ་ནང་དུ་འདེབས་གསོ་བྱས་པ་མང་། དགོན་ཁ་ཤས་ནང་ལོ་རྒྱུས་རིང་བའི་ཤུག་པ་ཁ་ཤས་བགྲང་བྱ་༡༠༠༠ལྷག་ཙམ་གནས་པ་ཡང་ཡོད།
སྤྱད་སྒོ་
བལྟ་བྱའི་རྩི་ཤིང་ཞིག་ལ་རྩིས་ནས་གསོ་ཚག་བྱེད་ཀྱི་ཡོད་། ནང་ཆོས་དགོན་པས་ཤུག་པའི་ཤིང་བེད་སྤྱད་ནས་དགོན་པའི་ཁང་གཞིས་རྒྱག་གི་ཡོད་
འཇིང་ཚིགས་ནད་
འཇིང་ཚིགས་ནད་
སྐེ་མཇིང་གི་ཚིགས་ལ་ཞུགས་པའི་ནད་དོ།
༡༩༩༢ལོ།
༡༩༩༢ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
དམུ།
དམུ།
བོད་ཀྱི་རུས་རྒྱུད་ཅིག་གི་མིང་ངམ་ཡང་ན་བོན་པོའི་ཆོས་ལུགས་ཀྱི་བཤད་སྲོལ་ལ།  གདོན་འདྲེ་རིགས་མི་འདྲ་བ་ཕན་ཚུན་འདུས་ནས་བྱུང་བའི་རིགས་འདྲེས་པའི་གདོན་འདྲེ་ལ་ཟེར།  །
ས་སྐྱ་པའི་ཞེན་པ་བཞི་བྲལ་
ཚེ་འདི་ལ་ཞེན་ན་ཆོས་པ་མིན།  འཁོར་བ་ལ་ཞེན་ན་ངེས་འབྱུང་མིན།   རང་དོན་ལ་ཞེན་ན་སེམས་བསྐྱེད་མིན།  འཛིན་པ་ཡོད་ན་ལྟ་བ་མིན།
བྷར་སེ་ལོ་ནཱ།
བྷར་སེ་ལོ་ནཱ་(སེ་པན་སྐད།: Barcelona)ནི་ཞི་པན་ཡའི་གྲོང་རྡལ་ཞིག་རེད།
རྙིང་མ་བའི་བློ་ལྡོག་རྣམ་བཞི་
དལ་འབྱོར་དོན་ཆེ་བ།   འཆི་བ་མི་རྟག་པ།    ལས་རྒྱུ་འབྲས།   འཁོར་བ་ཉེས་དམིགས་ཏེ།  བློ་ལྡོག་རྣམ་བཞི་གསུངས་པ་དེ།   སྔ་མ་གཉིས་ཀྱིས་སྡུག་བདེན་འཁོར་བའི་ཉེས་དམིགས་དང་།  ཕྱི་མ་གཉིས་ཀྱིས་ཀུན་འབྱུང་འཁོར་བའི་འཇུག་རིམ་བསྟན་པའོ།
ལྷ་སའི་བར་སྐོར་གྱི་དར་ཆེན་ལྔ
དག་པའི་ཞིང་མཆོག་ལྷ་ལྡན་གཙུག་ལག་ཁང་གི་བར་སྐོར་བྱང་ཆུབ་བྱོན་ལམ་གྱི་་དར་པོ་ཆེ་བཙུགས་པ་རྣམས་ལ་མང་ཚོགས་ཀྱི་ངག་རྒྱུན་ལྟར་ན་བསྟན་པའི་སྲོག་ཤིང་དུ་གྲགས།དར་ཆེན་དག་རེ་རེ་ལ་ཆོས་སྲིད་གཉིས་ཀྱི་ཐོག་ནས་དམིགས་བསལ་གྱི་ལོ་རྒྱུས་ངོ་མཚར་ཆེ་བ་རེ་བརྗོད་རྒྱུ་ཡོད་པས།དར་ཆེན་རེ་རེས་ལོ་རྒྱུས་ཀྱི་དཔང་རྟགས་རེ་མཚོན་ཐུབ་ཀྱི་ཡོད། ལྷག་པར་དུ་ནང་པ་སངས་རྒྱས་པའི་བསྟན་པ་རིན་པོ་ཆེ་རྒྱལ་བ་དང་།བསྟན་པ་དེ་འཛིན་གྱི་སྐྱེས་ཆེན་དམ་པའི་ཆོས་སྲིད་ཀྱི་མཛད་འཕྲིན་འཕེལ་བ། ནག་ཕྱོགས་ཀྱི་དཔུང་ཚོགས་རྟག་ཏུ་གཞོམ་པར་བྱེད་པ་བཅས་ཀྱི་ཆེད་དུ་དམིགས་བསལ་གྱི་དར་ཆེན་བཙུགས་པ་ཞིག་རེད། ཀ༽ ཤར་སྐྱ་རེངས་དར་ཆེན།
ཤར་སྐྱ་རེངས་དར་ཆེན་ནི། བར་སྐོར་ཤར་ལྷོའི་དུང་མཚོའི་ཟུར་དུ་ཡོད་ཅིང༌། རབ་བྱུང་བཅུ་བདུན་པའི་ས་གླང་སྤྱི་ལོ་ ༡༤༠༩ ལོར་རྗེ་ཙོང་ཁ་པ་ཆེན་པོས་ལྷ་ལྡན་ཆོ་འཕྲུལ་སྨོན་ལམ་ཆེན་མོའི་སྲོལ་བཟང་གསར་གཏོད་མཛད་པའི་རྗེས་དྲན་དུ་བཙུགས་གནང་མཛད་ཅིང༌། བོད་ཟླ་དང་པོའི་ཚེས་བཅོ་ལྔའི་ཞོགས་པ་སྐྱ་བརྡ་མ་བཏང་གོང་སྐུ་བཞེངས་གྲུབ་དགོས་པ་སྲོལ་ཡོད་རྐྱེན་ཤར་སྐྱ་རེངས་ཞེས་མིང་དེ་ངག་རྒྱུན་དུ་ཆགས་ཤིང༌། དོན་དུ་དར་ཆེན་དེ་ནི་རྗེ་ཙོང་ཁ་པ་ཆེན་པོས་ནང་པ་སངས་རྒྱས་ཀྱི་བསྟན་པ་རིན་པོ་ཆེ་ཕྱོགས་དུས་ཀུན་ཏུ་དར་རྒྱས་ཡོང་བའི་ཐུགས་སྨོན་དང་བཅས་གསར་བཙུགས་གནང་བར་གྲགས་སོ།།
ཁ༽ བསྐལ་བཟང་དར་ཆེན་
སྐལ་བཟང་དར་ཆེན་ནི། བར་སྐོར་ལྷོ་ངོས་གསུང་ཆོས་རྭ་བའི་མདུན་དུ་བཙུགས་ཡོད། དར་ཆེན་དེ་ནི་རབ་བྱུང་བཅུ་གཉིས་པའི་ལྕགས་བྱ་ལོ་སྟེ་སྤྱི་ལོ་ ༡༧༢༠ ལོར་ཏཱ་ལའི་བླ་མ་སྐུ་ཕྲེང་བདུན་པ་བསྐལ་བཟང་རྒྱ་མཚོ་མཆོག་ལྷ་ལྡན་དུ་གདན་དྲངས་ཤིང༌། རྒྱལ་བའི་ཡབ་གཞིས་ཀྱི་བཞུགས་ཡུལ་བསམ་གྲུབ་ཕོ་བྲང་དུ་གནང་བ་དང༌། དེ་གའི་མདུན་དུ་མཆོག་སྤྲུལ་འཁྲུལ་བྲལ་ངེས་རྙེད་བདེ་ཕེབས་ཀྱིས་ཕོ་བྲང་པོ་ཏཱ་ལར་གསེར་ཁྲི་མངའ་གསོལ་གྱི་མཛད་སྒོ་བཤམས་པའི་ཉིན་དེར་རྒྱལ་དབང་དེ་ཡི་མཚན་གྱི་ཟུར་ནས་འཆང་ཞིང༌། བསྐལ་པ་བཟང་པོ་རྟག་ཏུ་བརྟན་པའི་ཐུགས་སྨོན་དང༌། ཆོས་སྲིད་གཉིས་ཀྱི་མཛད་འཕྲིན་ཕྱོགས་ཐམས་ཅད་ལས་རྣམ་པར་རྒྱལ་བའི་མཚོན་རྟགས་སུ་བསྐལ་བཟང་དར་ཆེན་དེ་ཉིད་བཙུགས་པར་མཛད་དོ།།
ག༽ ཇུས་ཡག་དར་ཆེན།
དེའི་འགྲམ་གྱི་ཁང་ཆེན་༼ལྷ་སའི་གཙུག་ལག་ཁང་ནས་རྩིས་པའི་ལྷོ་ནུབ་མཚམས་དེང་སང་ཐང་ཆེན་གྱི་ཟུར་ཅིག༽དེར་དུས་རབས་བཅུ་བདུན་པའི་ནང་སྡེ་སྲིད་གཙང་པའི་དབང་བསྒྱུར་གཏོར་ཏེ་དགའ་ལྡན་ཕོ་བྲང་པའི་སྲིད་དབང་འཛུགས་ཕྱིར་སོག་པོའི་དཔུང་དམག་བོད་དུ་བསྐོང་རྒྱུའི་ཆེད་དགའ་ལྡན་ཕོ་བྲང་པའི་ཕྱག་མཛོད་བསོད་ནམས་རབ་བརྟན་དང༌། སྡེ་པ་སྐྱིད་ཤོད་པ་སོགས་འཚོགས་ནས་ཇུས་གཞི་བཏིངས་པས་ཕྱིས་གྲུབ་འབྲས་ཆེན་པོ་ཐོབ་སྟབས་ཁང་མིང་དུ་ཇུས་འདིང་གནས་སམ་ཇུས་འདིང་གླིང་ ༼ཁ་རྒྱུན་དུ་ཇི་སྡེ་གླིང་ཞེས་ཟེར།༽ ཞེས་མིང་ཐོགས་ཤིང༌། ད་ལྟའང་དེ་ལྟར་འབོད་བཞིན་ཡོད།
ང༽ དགའ་ལྡན་དར་ཆེན། དགའ་ལྡན་དར་ཆེན་ནི། བར་སྐོར་བྱང་ཆུབ་བྱོན་ལམ་གྱི་བྱང་ཤར་ཟུར་དུ་བདེ་ཆེན་རབ་བརྟན་ཞེས་པའི་གྲོང་ཁྱིམ་ཐོག་བརྩེགས་ཅན་དེའི་ཉེ་འགྲམ་དུ་གནས་ཤིང༌། སྤྱི་ལོ་ ༡༦༨༡ ལོར་དགའ་ལྡན་ཚེ་དབང་དཔལ་བཟང་ཟེར་བའི་སོག་རིགས་ཀྱི་རྗེ་བོ་ད་ལ་ཧོ་ཐའི་ཇིའི་བུ་བཀྲས་ལྷུན་དགོན་དུ་ཆོས་སྒོར་ཞུགས་བཞིན་པའི་སྐབས་སུ་ཏཱ་ལའི་བླ་མ་སྐུ་ཕྲེང་ལྔ་པ་ཆེན་པོས་བཀའ་ལུང་ཕེབས་པ་བཞིན། དམག་སྤྱིའི་ཐུགས་འགན་བཞེས་ཏེ་ཡན་ལག་དཔུང་ཚོགས་དང་བཅས་པ་ལ་དྭགས་རྒྱལ་པོ་སེང་གེ་རྣམ་རྒྱལ་ཟེར་བས་རང་རེའི་གངས་ཅན་མངའ་རིས་སྐོར་གསུམ་བཙན་བཟུང་བྱས་པར་དཔའ་ཞིང་བརྟུལ་ཕོད་པའི་ཕར་རྒོལ་འཐབ་ལག་ཤུགས་ཆེ་སྤྲད་པའི་མཐར་དགྲ་བོའི་གཡུལ་ལས་རྣམ་པར་རྒྱལ་བའི་དཔའ་ཉམས་རྟགས་སུ་ཐོག་མར་སྟོད་གངས་རིན་པོ་ཆེའི་མདུན་དུ་དགའ་ལྡན་དར་ཆེན་ཞེས་པ་ཞིག་བཙུགས་པ་དང༌། དེ་ནས་ལོ་དེའི་མཚམས་སུ་ལྷ་སར་དགའ་ལྡན་དར་ཆེན་དེ་ཉིད་བཙུགས་པ་དང༌། མིང་གཞན་དགའ་ལྡན་དར་སྨྱོན་ཞེས་ཀྱང་གྲགས་སོ།།
ཅ༽ བཀྲ་ཤིས་དར་ཆེན།
བཀྲ་ཤིས་དར་ཆེན་ནི། ལྷ་ལྡན་གཙུག་ལག་ཁང་མདུན་གྱི་གཡོན་ངོས་སུ་གནས་ལ། དེ་ནི་བོད་རབ་བྱུང་བཅུ་བདུན་པའི་སྤྱི་ལོ་ ༡༩༨༦ ལོར་ཀུན་གཟིགས་པཎ་ཆེན་རིན་པོ་ཆེ་སྐུ་ཕྲེང་བཅུ་པ་ཆོས་ཀྱི་རྒྱལ་མཚན་མཆོག་ནས་མི་ལོ་ཉི་ཤུ་ཙམ་བར་ཆད་བྱུང་བའི་ལྷ་ལྡན་ཆོ་འཕྲུལ་སྨོན་ལམ་ཆེན་མོ་སླར་ཡང་བསྐྱར་གསོ་གནང་སྟེ་གདན་ས་སེ་འབྲས་དགེ་གསུམ་གྱིས་གཙོས་དགེ་འདུན་ཞལ་གྲངས་སྟོང་གཉིས་ཙམ་ལྷ་ལྡན་གཙུག་ལག་ཁང་དུ་འཛོམས་ནས་སྨོན་ལམ་རྒྱ་ཆེ་གཟབ་རྒྱས་ཤིག་འཚོགས་པ་དང་བསྟན་པ་ཡང་དར་མཚོན་པ་བྱེད་པའི་བཀྲ་ཤིས་དར་ཆེན་ཞེས་པ་དེ་བཙུགས་གནང་མཛད་དོ།།
ཀེ་ར་ལཱ།
ཀེ་ར་ལཱ་(േകരളം)ནི་རྒྱ་གར་གྱི་རྒྱལ་ཁབ་ཞིག་རེད།
ཡུ་དཱ་ནི་ཡོ་སེབ་ཞེས་བྱ་བའི་བུ།
ཡུ་དཱ་ནི་ཡོ་སེབ་གྱི་བུ་ཡིན་ཞེས་གསུང་རབ་ནང་འཁོད།
ཨ་ཊི་ལཱན་ཊཱ།
ཨ་ཊི་ལཱན་ཊཱ་(དབྱིན་ཇིའི་སྐད།: Atlanta)ནི་ཨ་མེ་རི་ཁ་རྒྱལ་ཕྲན་མཉམ་འབྲེལ་རྒྱལ་ཁབ་ཀྱི་གྲོང་རྡལ་ཞིག་རེད།
བོད་ཀྱི་ས་ཁམས་ཆགས་ཚུལ་
དེ་ཡང་རང་རེའི་མཁས་དབང་སྔ་མ་དག་གིས་བོད་ཡུལ་འདི་ཐོག་མར་རྒྱ་མཚོ་ཆེན་པོ་ཞིག་ཡིན་པ་ལ་རྗེས་སུ་རིམ་གྱིས་མཚོ་བྲི་ནས་སྐམ་ས་བྱུང་ཚུལ་གསུངས་པ་བཞིན་ཚན་རིག་མཁན་པོ་རྣམས་ཀྱིས་ཀྱང་ཡུལ་འདི་ཐོག་མར་རྒྱ་མཚོ་ཆེན་པོ་ཞིག་ཡིན་ཞིང་གནམ་གཤིས་ནི་དྲོད་གཤེར་གཉིས་ལྡན་གྱི་རང་བཞིན་ཡོད་པ་དང་། ལོ་ཧྲིལ་པོའི་ཚ་གྲང་ཆ་སྙོམས་བྱས་ན10℃ཡས་མས་ཡིན་པ་ལ། ལོ་གྲངས་དུང་ཕྱུར་མང་པོའི་རིང་ས་ཐམས་ཅད་འཕུར་ཞིང་བརྡབ་པ་ལ་བརྟེན་ནས་རིམ་བཞིན་གྱེན་དུ་འཕར་ཏེ། དེང་དུས་ཀྱི་འཛམ་གླིང་ཡང་རྩེའི་སྐམ་ས་ཆེན་པོ་འདི་ཉིད་བྱུང་བར་དགོངས་པ་གཅིག་མཐུན་དུ་ངོས་འཛིན་གནང་གིན་ཡོད།
འཛམ་གླིང་ཡང་རྩེའི་ཡུལ་གྲུ་འདིར་ལོ་རྒྱུས་ཐོག་ཤར་ཕྱོགས་སུ་རྒྱ་ནག་དང་། ལྷོར་རྒྱ་གར། ནུབ་ཏུ་པ་ཀི་སི་ཐན། བྱང་ཕྱོགས་ལི་ཡུལ་རྣམས་ཀྱི་ས་མཚམས་དང་འབྲེལ་ཞིང་། ས་ཁད་ཀྱང་ཤར་ལྷོ་གཉིས་ཀྱི་ཕྱོགས་སུ་དམའ་ལ། ནུབ་བྱང་གཉིས་སུ་མཐོ་སྟེ། དཔེར་ན། མངའ་རིས་དང་། ནག་ཆུ། རྨ་སྟོད། ཆུ་དམར་ལེབ་བཅས་ལ་རྒྱ་མཚོའི་ངོས་ལས་མཐོ་ཚད་མུས4500རུ་སླེབས་ཀྱི་ཡོད་པ་དང་། རྫ་ཡུལ་སོགས་རོང་ཁུལ་དམའ་ཤོས་རྣམས་སུ་རྒྱ་མཚོའི་ངོས་ལས་མཐོ་ཚད་མུས1400ཙམ་ལས་མེད། ཆ་སྙོམས་ཀྱི་མཐོ་ཚད་དེ་རྒྱ་མཚོའི་ངོས་ལས་མུས2800ཡན་དུ་སླེབས་ཀྱིན་ཡོད་ལ། ས་ཁད་མཐོ་ཞིང་གྲང་ངར་ཆེ་བ། མཁའ་དབུགས་སྲབ་པའི་ས་ཁུལ་ཞིག་ཏུ་ངོས་འཛིན་བྱེད་ཀྱིན་ཡོད་ཀྱང་། དོན་དུ་ས་ཁམས་དྭངས་ལ་མཁའ་དབུགས་གཙང་བའི་ས་ཁུལ་ཞིག་ཡིན་སྟབས། རིམས་ནད་སོགས་མི་ཡི་ཚེ་སྲོག་ལ་གནོད་པའི་ནད་རིགས་དག་ས་ཆ་གཞན་ལས་ཉུང་བར་མ་ཟད། གཏེར་ཁ་དང་། ནགས་ཚལ། སྨན་རིགས། རི་དྭགས། གཅན་གཟན། བྱ་རིགས་སོགས་དངོས་མང་སྣ་འཛོམས་ཀྱི་ས་ཁུལ་ཞིག་ཡིན། རི་ཐམས་ཅད་མཐོ་ཞིང་གཟར་བ་སྟེ། དཔེར་ན། རྒྱ་མཚོའི་ངོས་ལས་མཐོ་ཚད་མུས8848ཡན་ལ་སླེབས་པའི་འཇིག་རྟེན་འདིར་ཚད་མཐོ་ཤོས་ཀྱི་རི་བོ་སྟེ། རི་བོ་ཇོ་མོ་གླང་མ་ཉིད་ཡུལ་འདིའི་གཙུག་རྒྱན་ལྟར་གནས་ཤིང་། གཞན་ཡང་དེ་དང་ཆ་འདྲ་བའི་གངས་དཀར་ཏི་སེ། གཉན་ཆེན་ཐང་ལྷ། རྨ་ཆེན་སྦོམ་ར། རོང་བཙན་ཁ་བ་དཀར་པོ་ལ་སོགས་པའི་རི་ཆེན་པོ་དུ་མ་དང་ལྡན་ལ། ཆུ་ཐམས་ཅད་དྭངས་ཤིང་བསིལ་བ་སྟེ། མ་ཕམ་གཡུ་མཚོ་དང་། གནམ་མཚོ་ཕྱུག་མོ། ཡར་འབྲོག་གཡུ་མཚོ། ཁྲི་ཤོར་རྒྱལ་མོ་ལ་སོགས་པ་ལྡེམ་ལྡེམ་དུ་འཁྱིལ་བའི་མཚོ་དང་། ཡར་ཀླུང་གཙང་པོ། རྒྱལ་མོ་རྔུལ་ཆུ། རྨ་འབྲི་རྫ་གསུམ་ལ་སོགས་པ་ལྷང་ལྷུང་དྲག་ཏུ་འབབ་ཅིང་ཉ་སྲམ་སོགས་ཆུར་གནས་སྲོག་ཆགས་རིགས་མི་འདྲ་བ་དུ་མ་གནས་པའི་དྭངས་བསིལ་ཡན་ལག་བརྒྱད་ལྡན་གྱི་ཆུ་བོ་ཆེན་པོ་ཡང་ཧ་ཅང་མང་།
ཡུལ་འདིའི་ས་ཐམས་ཅད་གཏེར་གྱིས་གང་བ་སྟེ། གཟི་དང་། ཁྲ་མན། ཁྱུང་སྐྱུགས། ནལ་ལ་སོགས་པ་མི་བཞུ་བའི་ཁམས་ཀྱི་རིན་པོ་ཆེ་དང་། གསེར་དང་། དངུལ། ཟངས། ལྕགས་ལ་སོགས་པ་བཞུ་བའི་ཁམས་ཀྱི་རིན་པོ་ཆེའི་རིགས་དང་། ཁབ་ལེན་དང་། གསེར་རྡོ། དངུལ་རྡོ། ལྕགས་རྡོ་ལ་སོགས་པ་བཞུ་བའི་ཁམས་ཀྱི་རྡོ་རིགས་དང་། སྦལ་རྒྱབ་དང་། གངས་ཐིགས། རྡོ་སོལ། ཡུགས། ལྷང་ཚེར། མཐིང་རྒྱུས་ལ་སོགས་མི་བཞུ་བའི་ཁམས་ཀྱི་རྡོ་རིགས་སོགས་གཏེར་ཁའི་རིགས་ཆེ་ཕྲ་དཔག་ཏུ་མེད་པ་བོད་ཡུལ་སྟོད་སྨད་བར་གསུམ་གྱི་ཕྱོགས་ཐམས་ཅད་ན་ཐོན་གྱིན་ཡོད།
གཞན་ཡང་གཙང་པོའི་ཤར་ཕྱོགས་དང་ལྷོ་ཕྱོགས་ཀྱི་ས་ཁུལ་མང་ཆེ་བ་ཚ་རོང་ཞིང་པའི་ས་ཁུལ་ཏེ། ཙན་དན་དང་སྤོས་དཀར། ཨ་གར། ཐང་ཤིང་། ཤུག་པ། སྨྱུག་མ་ལ་སོགས་པའི་ནགས་ཀླུང་རབ་ཏུ་རྒྱས་པ་དེ་དག་གི་ཁྲོད་དུ་སྟག་དང་། གཟིག དོམ། དྲེད་ལ་སོགས་པ་གཅན་གཟན་གྱི་རིགས་མི་འདྲ་བ་དུ་མ་དང་། རྒྱ་དང་། གཙོད། གླ་བ་ལ་སོགས་པའི་རི་དྭགས་ཀྱི་རིགས་མི་འདྲ་བ་དུ་མས་གང་བ་མ་ཟད། ནེ་ཙོ་དང་། རྨ་བྱ། འཇོལ་མོ་ལ་སོགས་སྐད་སྙན་སྣ་ཚོགས་སྒྲོག་པའི་བྱ་རིགས་མི་འདྲ་བ་དུ་མའང་མང་དུ་གནས་ལ། ཛ་སུག་ཀོ་གསུམ། ཅུ་གུམ་ལི་གསུམ། ཨ་བ་སྐྱུ་གསུམ་ལ་སོགས་པ་རོང་ཁུལ་དུ་སྐྱེས་པའི་རྩི་སྨན། ཐང་སྨན། ཤིང་སྨན། སྔོ་སྨན་ལ་སོགས་པ་སྨན་གྱི་རིགས་སུ་གྱུར་པ་ཡང་མ་ཚང་བ་མེད་ཅིང་། ཀུ་ཤུ་དང་། རྒུན་འབྲུམ། ངང་ལག ཚ་ལུ་མ་ལ་སོགས་པ་ཤིང་ཐོག་དང་སྔོ་ཚལ་གྱི་རིགས་ཁྱད་པར་ཅན་ཐོན་པའི་ཁུངས་ཀྱང་ཡོད། ཐོན་སྐྱེད་ཀྱི་གཙོ་བོ་ཞིང་ལས་ལ་བྱེད་ཅིང་འབྲས་དང་། གྲོ། ནས། བྲ་བོ། སོ་བ། སྲན་མ། མ་རྨོས་ལོ་ཏོག་ལ་སོགས་པའི་འབྲུ་རིགས་སྣ་ཚོགས་འབྱུང་། དུས་བཞིའི་གནམ་གཤིས་ཀྱང་ཚ་གྲང་ཅུང་ཟད་སྙོམས་པོ་ཡིན་ཏེ། ལྷོ་བྲག་དང་། མཚོ་སྣ། སྨིན་གླིང་། མེ་ཏོག རྫ་ཡུལ། ཆུ་ཆེན། རྨུ་གླིང་སོགས་ཀྱི་ས་ཆ་རྣམས་རེད། ཡུལ་འདི་དག་གསོ་རིག་གཞུང་དུ་རླན་ཅན་སྣུམ་པ་བད་ཀན་གྱི་ཡུལ་ཞེས་པ་དེ་ཤས་ཆེ་བ་ཙམ་ཡིན།
གཙང་པོའི་ནུབ་ཕྱོགས་དང་བྱང་ཕྱོགས་ཕལ་ཆེ་བ་ནི་རྒྱ་ཆེ་མཐའ་ཡས་པའི་རྩྭ་ཐང་ཡིན་ལ། རྫ་རི་དང་གངས་རི་མང་པོ་ཡོད་པ་དེ་དག་ཏུ་རྩྭ་ཆུ་མོད་ལ་སྨན་རིགས་མང་བ་སྟེ། གཟའ་དུག་ནག་པོ་དང་། ཧོང་ལེན། བོང་དཀར། སྲོ་ལོ། གཡའ་ཀྱི་མ། གང་ག་ཆུང་། བྱ་རྒོད་སུག་པ། དཔའ་བོ་དཀར་སེར། སྤང་རྒྱན་མེ་ཏོག ཨུད་པལ། ལུག་མིག ཚེར་སྔོན། སྟག་ཤ ཨུག་ཆོས། ལུག་རུ། ཀྱི་ལྕེ། ཤང་དྲིལ། མེ་ཏོག་སེར་ཆེན་ལ་སོགས་པ་རྩི་སྨན་དང་། སྔོ་སྨན་མཐའ་ཡས་པ་ཞིག་སྐྱེ་པ་དང་། སུ་རུ་དང་། སྤེན་མ་ལ་སོགས་པའི་ཤིང་ཕྲན་ཡང་སྐྱེ། སྤྱང་ཀི་དང་། འཕར་བ། བྱང་དྲེད་ལ་སོགས་གཅན་གཟན་གྱི་རིགས་དང་། རྐྱང་དང་། འབྲོང་། ཤ་བ། གཙོད། དགོ་བ་ལ་སོགས་པའི་རི་དྭགས་ཀྱི་རིགས་མི་འདྲ་བ་མང་པོ་གང་དགར་རྒྱུ། ཐོན་སྐྱེད་ཀྱི་གཙོ་བོ་ཕྱུགས་ལས་ཡིན་ཞིང་། སྒོ་ཕྱུགས་ནི་རྟ་དང་། ནོར། ལུག་རྣམས་གཙོ་བོ་ཡིན་ལ། ནོར་ལའང་འབྲི་དང་། གཡག མཛོ། མཛོ་མོ་ཞེས་པའི་དབྱེ་བ་ཡོད། དགྲ་རྐུན་གཅན་གཟན་སོགས་འགོག་བྱེད་ཀྱི་ཁྱི་གསོ་བའི་སྲོལ་ཡོད་ལ་ཁྱི་ཆེན་པོ་ཡིན་ན་རིན་ཐང་ཆེན་པོར་བརྩི། དབྱར་གྱི་དུས་སུ་མེ་ཏོག་སྣ་ཚོགས་བཀྲ་བའི་སྤང་ལྗོངས་ལྷ་ཡུལ་ལྟར་མཛེས་པས་འགྲོ་བ་ཐམས་ཅད་ཀྱི་ཡིད་དབང་འཕྲོག་ཅིང་། སྟོན་གྱི་དུས་སུ་རྩི་ཤིང་རྣམས་བསྐམས་ཏེ་རི་ཀླུང་ཐམས་ཅད་གསེར་མདོག་ཏུ་ཆགས་པ། དགུན་གྱི་དུས་སུ་གྲང་ལྷགས་ཆེ་བས་ཆུ་བོ་ཐམས་ཅད་དར་གྱི་སྦུབས་སུ་འཐུམས་པ། རི་ཀླུང་ཐམས་ཅད་ཁ་བའི་རྡུལ་གྱིས་ཁེངས་ཏེ་དཀར་སང་སང་དུ་འགྱུར་བ། དཔྱིད་ཀྱི་རྩྭ་ལོ་ཪྙིང་པ་ཟད་ཅིང་གསར་པ་མ་སྐྱེས་པར་རི་ཐང་ཐམས་ཅད་ནག་པོར་ཆགས་པ་བཅས་དུས་བཞིའི་རྣམ་འགྱུར་ཧ་ཅང་གསལ་བ་སྟེ། དགེ་སྐྱིད་དང་། སྒེར་རྩེ། ནག་ཆུ། ཆུ་དམར་ལེབ། མཚོ་སྔོན་པོའི་ཉིན་སྲིབ། རྨ་སྟོད། མགོ་ལོག གསེར་ཐར་སོགས་ཀྱི་ས་ཆ་རྣམས་རེད། ཡུལ་འདི་དག་གསོ་རིག་གཞུང་དུ་ངད་ཅན་གྲང་བ་རླུང་གི་ཡུལ་ཞེས་པ་དེ་ཤས་ཆེ་བ་ཙམ་ཡིན།
ལྷོ་བྱང་གཉིས་ཀྱི་དཀྱིལ་དྲང་པོར་ཤར་མཐའ་ནས་ནུབ་མཐའི་བར་གྱི་ཡུལ་གྲུ་དེ་དག་ཕལ་ཆེར་རོང་མ་འབྲོག་གི་ས་ཁུལ་ཏེ། ཞིང་ལས་ཀྱི་ཐོན་སྐྱེད་ཅུང་ཟད་དར་ལ། ཕྱུགས་ལས་ཀྱང་ཅུང་ཟད་དར་བ། རོང་འབྲོག་གཉིས་ཀའི་ས་ཆ་ཡོད་པ་སྟེ། རུ་ཐོག རྩ་མདའ། ཆབ་མདོ། སྡེ་དགེ མི་ཉག རྒྱལ་རོང་། བསང་ཁོག ཆབ་ཆ་སོགས་ཀྱི་ས་ཁུལ་རྣམས་ཡིན་ལ། ཡུལ་འདི་དག་གསོ་རིག་གཞུང་དུ་བསྟན་པའི་སྐམ་ས་ཚ་གདུང་ཆེ་བ་མཁྲིས་པའི་ཡུལ་ཞེས་པ་དེ་ཤས་ཆེ་བ་ཙམ་ཡིན།
དེང་དུས་ས་གཤིས་རིག་པའི་སྒོ་ནས་བཤད་ན། བོད་ཀྱི་ཡུལ་དབུས་ལྷ་ས་ནི་ཤར་ཐིག91དང་བྱང་ཐིག30ཡི་འཕྲད་མཚམས་སུ་གནས་ཡོད་ཅིང་། ཤར་ནུབ་གཉིས་ཀྱི་མཐའ་དེ་ཤར་ཐིག78དང105ཡི་བར་དུ་གནས་པ་དང་། ལྷོ་བྱང་གཉིས་ཀྱི་མཐའ་དེ་བྱང་ཐིག26ནས39བར་གནས་ཡོད། ། རྩོམ་པ་པོ། ཁྱུང་རྩེ་བཀྲ་ཤིས།
གྷོའ།
རྒྱལ་པོ་ཧརྵ་ཝརྡྷན་རྒྱལ་པོ་དགའ་འཕེལ་གྱི་རྣམ་ཐར།།
གྷོའ་(गोंय)ནི་རྒྱ་གར་གྱི་རྒྱལ་ཁབ་ཞིག་རེད།
གྷུ་ཇ་རཱཏ།
གྷུ་ཇ་རཱཏ་(ગુજરાત)ནི་རྒྱ་གར་གྱི་རྒྱལ་ཁབ་ཞིག་རེད།
༡༩༩༡ལོ།
༡༩༩༡ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཨཱསཱམ།
ཨཱསཱམ་(অসম)ནི་རྒྱ་གར་གྱི་རྒྱལ་ཁབ་ཞིག་རེད།
སྦི་ཧཱར།
སྦི་ཧཱར​་(बिहार)ནི་རྒྱ་གར་གྱི་རྒྱལ་ཁབ་ཞིག་རེད།
སེམས་ཙམ་རྣམ་བདེན་རྫུན་གཉིས་ཀྱི་ཁྱད་པར་
སེམས་ཙམ་སྨྲ་བ་ལ་གྲུབ་མཐའི་གཙོ་བོ་རྣམ་བདེན་རྫུན་གྱི་འདོད་ཚུལ་གཉིས་སུ་ཡོད་པ་ལས་། དེ་གཉིས་ཀྱི་རྩོད་པའི་གཞི་ནི་། སེམས་ཙམ་པའི་ལུགས་ལ་ཆོས་ཐམས་ཅན་ཀུན་བཏགས་། གཞན་དབང་། ཡོངས་གྲུབ་གསུམ་དུ་འདུས་པ་ལས་། ཀུན་བཏགས་ཀྱི་ཕྱོགས་རྣམས་ནི་རྣམ་བདེན་རྫུན་རྩོད་པའི་གཞིར་མི་རུང་སྟེ་། རྣམ་བདེན་རྫུན་གཉིས་ཀས་དེ་སྣང་དུ་མ་གྲུབ་པར་འདོད་པའི་ཕྱིར་། ཡོངས་གྲུབ་ཀྱང་རྩོད་གཞིར་མི་རུང་སྟེ་། རྣམ་བདེན་རྫུན་གཉིས་ཀས་དེ་སྣང་བ་ལྟར་དུ་བདེན་པར་འདོད་པའི་ཕྱིར་ཏེ་། རྣམ་བདེན་རྫུན་གཉིས་ཀས་དེ་མངོན་སུམ་དུ་རྟོགས་པའི་བློ་སྣང་ཡུལ་ལ་མ་འཁྲུལ་བའི་ཤེས་པར་འདོད་པའི་ཕྱིར་རོ་། གཞན་དབང་ལ་ཤེས་པ་དང་བཟུང་བར་སྣང་བ་གཉིས་ལས་། ཤེས་པ་ནི་རྩོད་གཞིའི་རྣམ་པར་མི་རུང་སྟེ་། རྣམ་བདེན་རྫུན་གཉིས་ཀས་དེ་སྣང་བ་ལྟར་དུ་བདེན་པར་འདོད་པའི་ཕྱིར་ཏེ་། ཤེས་པ་མ་འཁྲུལ་བིའ་སྣང་ཡུལ་དུ་ཡོད་པའི་ཕྱིར་ཏེ་། རང་རིག་མངོན་སུམ་གྱི་སྣང་ཡུལ་དུ་འདོད་པའི་ཕྱིར་ཏེ་། དེས་ན་དབང་ཤེས་ལ་རབས་པར་སྣང་བ་འདི་རྣམ་བདེན་རྫུན་རྩོད་པའི་རྩོད་གཞིའི་རྣམ་བ་ཡིན་ནོ་། དབང་ཤེས་ལ་རབས་པར་སྣང་བ་དེ་རྣམ་བདེན་རྫུན་གཉིས་ཀས་དོན་བྱེད་ནུས་པར་འདོད་ཀྱང་། དེ་སྣང་བ་ལྟར་དུ་གྲུབ་མ་གྲུབ་ལ་རྩོད་པ་ཡིན་ཏེ་། རྣམ་བདེན་པས་དབང་པོའི་མངོན་སུམ་ལ་གཟུང་འཛིན་རྒྱང་ཆད་དུ་སྣང་བ་དང་། སྔོ་སོགས་ཕྱི་རོལ་དོན་དུ་སྣང་བ་སོགས་ལ་མ་རིག་པའི་བསླད་པ་ཞུགས་ཀྱང་སྔོ་སོགས་དེ་ལྟ་བུའི་རགས་པར་སྣང་བའི་ཆ་དང་། སྔོན་པོ་སྔོན་པོར་སྣང་བའི་ཆ་ལ་མ་རིག་པའི་བསླད་པ་ཅུང་ཟད་ཀྱང་མ་ཞུགས་ཏེ་། རགས་པར་སྣང་བ་དང་སྔོན་པོར་སྣང་བ་དེ་སྣང་བ་ལྟར་དུ་གྲུབ་པའི་ཕྱིར་དང་། སྔོན་པོ་ཡིན་པ་ལ་ཡིན་པར་རྟོགས་པའི་ཤིས་པ་ཡིན་པའི་ཕྱིར་ཞེས་འདོད་ལ་། རྣམ་རྫུན་པས་སོ་སྐྱེའི་རྒྱུད་ལ་རང་རིག་མངོན་སུམ་མ་གཏོགས་མ་རིག་པའི་བསླད་པ་མ་ཞུགས་པའི་ཤིས་པ་མེད་པར་འདོད་པས་། སྔོ་སོགས་དེ་ལྟ་བུའི་རགས་པར་སྣང་བིའ་ཆ་དང་། སྔོན་པོ་སྔོན་པོར་སྣང་བའི་ཆ་ལ་ཡང་འཁྲུལ་བའི་བསླད་པ་མ་ཞུགས་པས་དེ་གཉིས་སྣང་བ་ལྟར་དུ་མ་གྲུབ་པར་འདོད་པས་ཤེས་པ་མ་འཁྲུལ་བའི་སྣང་ཡུལ་དང་། ཤེས་པ་འཁྲུལ་བའི་སྣང་ཡུལ་ལ་བདེན་རྫུན་འབྱེད་པ་ཡིན་། དེས་ནས་སེམས་ཙམ་པ་གང་ཞིག་དབང་ཤེས་ལ་རགས་པར་སྣང་བ་སྣང་བ་ལྟར་དུ་གྲུབ་པར་འདོད་པ་དེ་། སེམས་ཙམ་རྣམ་བདེན་པའི་མཚན་ཉིད་། སེམས་ཙམ་པ་གང་ཞིག་། དབང་ཤེས་ལ་རགས་པར་སྣང་བ་སྣང་བ་ལྟར་དུ་མ་གྲུབ་པར་འདོད་པ་དེ་། སེམས་ཙམ་རྣམ་བརྫུན་པའི་མཚན་ཉིད་ཡིན་།
༼དུང་དཀར་ཚིག་མཛོད་ཆེན་མོ་༽ལས་བཏུས།
[[Category:དུང་དཀར་ཚིག་མཛོད་ཆེན་མོ་]
དགའ་ལྡན་ཁྲི་ཐོག་བདུན་ཅུ་པ་སྟག་བྲག་ངག་དབང་ཆོས་འཕེལ།
བེ་རི་འཇིགས་མེད་ཀྱིས་གསར་བསྒྲིགས་བྱས།
རྗར་ཁན་ཌི།
རྗར་ཁན་ཌི་(झारखंड)ནི་རྒྱ་གར་གྱི་རྒྱལ་ཁབ་ཞིག་རེད།
ཅ་སི་ཞེ།
ཅ་སི་ཞེ་(རྒྱ་སྐད།: 贾思勰)
༼ཞིང་རྩལ་སྙིང་བོ།༽
ཝེ་བྱང་མའི་དུས་མཇུག(༥༣༠ལོ~༥༤༠ལོའི་བར)ཏུ་ཀའོ་དབྱང་ཕྱོགས་ཀྱི་ཐའེ་ཧྲོའུ་དཔོན་པོ་ཅ་སི་ཞེ་ཡིས་ལོ་བཅུར་འབད་བརྩོན་མཛད་དེ། ཞིང་ལས་རིག་པའི་གསུང་རྩོམ་ཆེན་པོ༼ཞིང་རྩལ་སྙིང་བོ༽ཞེས་པ་བརྩམས། གསུང་རྩོམ་ཡོངས་ལ་ཡིག་འབྲུ་འབུམ་༡.༡ཡོད་པ་བམ་པོ་༡༠རུ་བགོས་ཡོས་ཅིང་། དེ་ནི་འཛམ་གླིང་སྟེང་ད་ལྟ་ཉར་ཡོད་པའི་ལོ་རྒྱུས་ཆེས་རིང་ལ་ནང་དོན་ཆེས་ཆ་ཚང་བའི་ཞིང་ལས་དཔེ་ཆ་ཞིག་ཡིན་པས། གནའ་རབས་ཞིང་ལས་རིག་པའི་ཤེས་བྱ་ཀུན་བཏུས་ཆེན་མོ་རུ་བསྔགས​། སྤྱི་ལོའི་དུས་རབས་དགུ་པར། ༼ཞིང་རྩལ་སྙིང་བོ༽དེ་ལྗར་པན་དང་ཡོ་རོབ་གླིང་དུ་དར་ནས་འཛམ་གླིང་ཞིང་ལས་རིག་པའི་ལོ་རྒྱུས་སྟེང་གི་གསུང་རྩོམ་གྲགས་ཅན་དུ་གྱུར།
སྐྱེས་ཆེན་དམ་པ་ལུ་ཀཱ།
ལུ་ཀཱ་ནི་གསུང་རབ་ནང་གི་མི་སྣ་གཅིག་རེད།
རི་དྭགས་དང་གཅན་ཟན་གྱི་དབྱེ་བ།
ཡང་རི་དྭགས་རྣམས་ཆུ་ལ་མཆུ་བཙུགས་ནས་ངོར་འཐུང་བྱེད་ལ། གཅན་གཟན་གྱི་རིགས་གང་ཡིན་པ་རྣམས་ལྕེས་འདགས་ནས་འཐུང་བའོ། །དུང་དཀར་ཚིག་མཛོད་ཆེན་མོ་༽ལས་བཏུས།
ཆར་ཊི་སི་གྷར།
ཆར་ཊི་སི་གྷར་(छत्तीसगढ़)ནི་རྒྱ་གར་གྱི་རྒྱལ་ཁབ་ཞིག་རེད།
ལིའུ་པང་།
ལིའུ་པང་(སྤྱི་ལོ་སྔོན་གྱི་ལོ་༢༥༦-སྤྱི་ལོ་སྔོན་གྱི་ལོ་༡༩༥)(རྒྱ་སྐད།: 刘邦)ནི་ཆིན་རྒྱལ་རབས་དུས་སྐབས་ཀྱི་ཕེ་རྫོང་གི་མི་ཡིན། ཁོ་རང་ཆིན་རྒྱལ་རབས་ཀྱི་སྐབས་སུ་ལེ་བར་བཅུ་རེ་ཐིང་རེ་བྱས་ཡོད་པའི་ཐིང་དཔོན་ཞིག་ཡིན། ཆིན་རྒྱལ་རབས་དུས་མཇུག་གི་ཞིང་པའི་གྱེན་ལོག་ཁྲོད་ཁོ་དང་ཞང་ཡུས་གཉིས་ཀྱིས་སུས་སྔོན་ལ་ཞན་དབྱང་བླངས་ན་སུ་གོང་མར་འདུག་པའི་ཁ་ཆད་བཞག་མྱོང་། ཁོས་ཞན་དབྱང་ལ་ཕར་རྒོལ་བྱས་རྗེས་དུས་དཔག་བབ་བསྟུན་བྱས་པ་དང་རང་འགུལ་གྱིས་ཕྱིར་འབུད་བྱས། ཆིན་རྒྱལ་རབས་འཇིག་རྗེས། ཁྲུའུ་ཧན་གཡུལ་འཁྲུག་ཐོག་མའི་སྐབས་སུ་ཁོ་རང་འཐབ་ཚད་པོ་ཚང་མ་ཕམ་ནས་མི་ལེགས་པའི་གནས་སུ་ལྷུང་། ཡིན་ནའང་ཁོ་ནི་མི་བརྟག་པར་མཁས་ཤིང་མི་སྤྱོད་ཀྱང་ཤེས་པས། མཇུག་མཐར་ཞའོ་ཧོ་དང་ཀྲང་ལིའང་། ཧན་ཞིན་བཅས་ཀྱི་རོགས་རམ་འོག་ཞང་ཡུས་ལས་རྣམ་པར་རྒྱལ་པར་མ་ཟད། སྤྱི་ལོ་སྔོན་གྱི་ལོ་༢༠༢ལོར་ཧན་ནུབ་མའི་རྒྱལ་རབས་བཙུགས། ཁོས་རང་ཉིད་ཀྱི་རྒྱལ་ཁར་སྤྱི་སྡོམ་བྱེད་སྐབས་"ངའི་རྒྱལ་ཁ་ཚང་མ་ནི་མི་སྤྱོད་ཤེས་པ་ལས་བླངས་པ་ཡིན་"ཅེས་བཤད།
ཟིན་ཐོ་འམ་དཔྱད་གཞི།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཨོ་རི་ས།
ཨོ་རི་ས་(ଓଡିଶା)ནི་རྒྱ་གར་གྱི་རྒྱལ་ཁབ་ཞིག་རེད།
༡༩༩༠ལོ།
༡༩༩༠ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
རི་བདུན།
༡.གངས་རི། ༢.གཡའ་རི། ༣.རྫ་རི། ༤.སྤང་རི། ༥.བྲག་རི། ༦.ནགས་རི། ༧.འདྲེས་པའི་རི་བཅས་དང། ཡང་འདྲེན་ཚུལ་གཞན་ཞིག་ནི། ༡.སྔོན་པོ། ༢.ལྡན་ར། ༣.མཚན་མོ། ༤.ནོར་བུར་བྱེད། ༥.བྲེ་བོ། ༦.བསིལ་རི། ༧.རྡོ་རྗེའི་རི་སྟེ་བདུན་ནོ། །དུང་དཀར་ཚིག་མཛོད་ཆེན་མོ་༽ལས་བཏུས།
ཨ་རུ་ནཱ་ཅལ་མངའ་སྡེ།
ཨ་རུ་ནཱ་ཅལ་མངའ་སྡེ་(अरुणाचल प्रदेश)ནི་རྒྱ་གར་གྱི་རྒྱལ་ཁབ་ཞིག་རེད།
རི་ནང་།
རྒྱལ་རྩེ་རྫོང་མྱང་སྟོད་ཆུས་རི་ནང་གྲོང་སྡེ།དུང་དཀར་ཚིག་མཛོད་ཆེན་མོ་༽ལས་བཏུས།
རི་བོ་གངས་ཅན།
རི་བོ་གངས་དང་ལྡན་པ་ཞེས་པའི་དོན།དུང་དཀར་ཚིག་མཛོད་ཆེན་མོ་༽ལས་བཏུས།
ཧ་རི་ཡཱ་ཎཱ།
ཧ་རི་ཡཱ་ཎཱ་(हरियाणा)ནི་རྒྱ་གར་གྱི་རྒྱལ་ཁབ་ཞིག་རེད།
སེམས་ཞེས་ནང་དུ་མ་འཛིན་
རིག་པ་ནང་དུ་མ་འཛིན་ཟེར་བ་དང་དོན་འདྲ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
བཀའ་བརྒྱུད་དང་དགེ་ལུགས་ཀྱི་དགོན་པའི་ཁྱད་པར་
བླ་མ་ཞིག་མེད་ན་དགོན་པ་ཚུགས་ཐབས་དང་། སྤྲུལ་སྐུ་ཞིག་མེད་ན་དཔལ་འབྱོར་སྒྲུབ་ཐབས། ཚང་མས་ལྷ་དངོས་དང་སངས་རྒྱས་གསོན་པོ་ནང་བཞིན་བསྐུར་བའི་མི་ཞིག་མེད་ན་མགོ་ཁྲིད་ཐབས་སོགས་ཡོད་པ་ནི་བཀའ་བརྒྱུད་པ་མང་པོའི་བློ་ཡུལ་ལ་ཤོང་དཀའ་བ་ཞིག་རེད། འོན་ཀྱང་དགེ་ལུགས་པའི་དགོན་པ་མང་པོ་ཞིག་ནི་དོན་དུ་དེ་ལྟར་ཡིན་པ་རེད། དཔེར་ན་དགེ་ལུགས་པའི་དགོན་པ་རྒྱུད་སྟོད་ར་མོ་ཆེ་ཞེས་གྲགས་པར་མཁན་པོ་ཞིག་ལས། དམིགས་བསལ་གྱི་བླ་མ་དང་སྤྲུལ་སྐུ་སོགས་མེད་ན་ཡང་། དགོན་པ་དེ་ནི་ནང་གི་བསླབ་པ་དང་སློབ་གཉེར། ཕྱི་ཡི་འཛིན་སྐྱོང་དང་དཔལ་འབྱོར་སོགས་ཕྱོགས་གང་ཐད་ནས་ཧ་ཅང་ཕུན་སུམ་ཚོགས་པོ་ཡོད་པས་ཉེ་བའི་ལོ་ཤས་ནང་རྒྱ་གར་དུ་ཡོད་པའི་རྒྱུད་སྟོད་དགོན་པར་ཀརྨ་བཀའ་བརྒྱུད་པའི་མི་སྣ་ཆེ་ཆུང་མང་པོ་ཞིག་འགྲོ་མྱོང་ཞིང་སྡོད་མྱོང་བ་ལས། དེ་ཚོའི་ནང་དུ་དགོན་པ་འདིའི་སྐོར་རྒྱུས་མངའ་ལོན་རྗེས་རང་ཉིད་ཀྱི་མངོན་པའི་ང་རྒྱལ་མ་ཆགས་པ་དང་། དགོན་འདིར་ཡིད་སྨོན་དང་དད་གུས་མ་ཤོར་བ་ཞིག་ཕལ་ཆེར་མེད་ཅེས་བཤད་ཆོག
ང་ནི་རང་བཞིན་གྱིས་ཤེས་འདོད་ཆེ་བས་དགོན་པ་འདི་ཉིད་ལ་དམིགས་བསལ་གྱི་བླ་མ་དང་སྤྲུལ་སྐུ་སོགས་མེད་ན་ཡང་ཚགས་ཚུད་པོ་དང་སྤུས་དག་པོ་དེ་འདྲ་ཡོང་བའི་རྒྱུ་མཚན་གང་ལ་ཐུག་འདུག་དེ་སྔོན་བསམ་གཞིགས་ཅུང་ཟད་རེ་བྱེད་མྱོང་ཡང་གནད་འགག་དམིགས་བསལ་འདི་རེད་འདུག་སྙམ་པ་ཞིག་མ་བྱུང་། ཉེ་ཆར་སྟབས་ལེགས་པ་ཞིག་ལ་རྒྱུད་སྟོད་དགོན་པའི་གྲྭ་ཟུར་ངོ་ཤེས་ཞིག་དང་ཐུག་པས་དེ་དང་མཉམ་དུ་གནད་དོན་འདི་དང་འབྲེལ་བའི་ཐོག་ནས་གླེང་སློང་མང་ཙམ་བྱས་པ་ན་རིམ་པས་དེའི་གནད་འགག་གང་ལ་ཐུག་འདུག་ངོས་ཟིན་པ་ལྟར་གྱུར། དེ་ཡང་བཀའ་བརྒྱུད་པ་རྣམས་ལ་དགོན་པ་ནི་ཡོངས་གྲགས་སུ་བླ་མ་དང་སྤྲུལ་སྐུ་ག་གེ་མོ་ཞིག་གིས་ཕྱག་བཏབ་པས་དེའི་ཡང་སྲིད་ལ་དབང་བའམ། ཡང་ན་བླ་མ་དེའི་གཉེན་ཚན་སོགས་མི་རྒྱུད་དང་། མི་རྙིང་པ་རྣམས་ལ་དབང་ཆེ་བར་སྙམ་པ་ལས། དགོན་པའི་དར་རྒུད་ཀྱི་འགན་ཁུར་ཕལ་ཆེར་གྲྭ་པ་དཀྱུས་མ་རྣམས་ལ་མེད་པ་ལྟ་བུ་དང་། ཡོད་ཀྱང་གཙོ་བོ་དེ་དག་མིན་པ་གསལ་པོ་རེད། དེའི་རྒྱུ་མཚན་གྱིས་བཀའ་བརྒྱུད་པའི་གྲྭ་པ་དཀྱུས་མ་ཞིག་གི་ངོས་ནས་དགོན་པ་འདི་ང་ཡི་རེད་སྙམ་པ་དང་ང་ཚོའི་རེད་སྙམ་པ་ཧ་ཅང་དཀོན། རྒྱུད་སྟོད་ཀྱི་དགོན་པ་ལྟ་བུ་དགེ་ལུགས་པའི་དགོན་པ་མང་པོར་དམིགས་བསལ་གྱི་བླ་མ་དང་སྤྲུལ་སྐུ་མེད་ཅིང་། བླ་མའི་གསང་ཡུམ་དང་སྐུ་མཆེད་སོགས་ཀྱིས་དགོན་པ་བསྐྱངས་པ་ཡང་མེད། ཕྱག་མཛོད་དང་གཉེར་པ་ཡང་ལོ་དུས་ངེས་ཅན་ལས་མི་རབས་ནས་མི་རབས་གཅིག་རང་གིས་བཟུང་བ་མེད། དེའི་རྐྱེན་གྱིས་གྲྭ་པ་རྣམས་ལ་དགོན་པ་འདི་ང་ཚོའི་རེད་སྙམ་པའི་ལྟ་བ་དང་བག་ཆགས་ཧ་ཅང་ཟབ་མོ་ཡོད་པ་དང་། དེ་ཡོད་པས་དགོན་པའི་གྲྭ་ཟུར་མང་པོ་ཞིག་ཀྱང་ད་ཆ་དགོན་པ་དང་འབྲེལ་མེད་དུ་གྱུར་པ་མ་ཡིན་པར་དགོན་པའི་སྦྱིན་བདག་གལ་ཆེན་དུ་གྱུར་ཡོད།
མདོར་ན་བཀའ་བརྒྱུད་པའི་གྲྭ་པ་རྣམས་ལ་མཚོན་ན་དགོན་པ་ནི་གནས་ཚང་ལྟ་བུ་ཡིན་ཅིང་། དགེ་ལུགས་པའི་གྲྭ་པ་རྣམས་ལ་མཚོན་ན་དགོན་པ་ནི་ཁྱིམ་ཚང་ལྟ་བུ་ཡིན་པ་རེད། དེ་བཞིན་བཀའ་བརྒྱུད་པར་མཚོན་ན་གྲྭ་པ་རྣམས་དགོན་པའི་ཡིན་པ་ལས་དགོན་པ་ནི་གྲྭ་པ་རྣམས་ཀྱི་མིན་ཀྱང་། དགེ་ལུགས་པར་མཚོན་ན་དགོན་པ་ནི་གྲྭ་པ་རྣམས་ཀྱི་ཡིན་པ་གསལ་པོ་རེད། མི་ཞིག་གི་བྱ་སྤྱོད་ཐམས་ཅད་མཐར་གཏུགས་ན་མི་དེའི་བསམ་བློ་གཏོང་སྟངས་དང་ལྟ་བའི་ཁྱེར་སོ་ལ་རག་ལས་ཡོད་པ་བཞིན་བཀའ་བརྒྱུད་དང་དགེ་ལུགས་ཀྱི་གྲྭ་པ་མང་པོའི་བསམ་བློའི་ཁྱེར་སོ་མི་འདྲ་བ་འདི་ཙམ་གྱི་ཁྱད་པར་གྱིས་ལག་ལེན་དངོས་ཀྱི་ཐོག་ནས་ཀྱང་གནམ་སའི་ཁྱད་པར་ཐུག་ཡོད་ཀྱང་། མང་པོ་ཞིག་མངོན་གསལ་ཡིན་པ་དང་ཡི་གེ་མང་དུ་དོགས་པས་འདིར་རེ་རེ་བཞིན་བཤད་པར་མི་འདོད། བཀའ་བརྒྱུད་པའི་གྲྭ་པ་དགེ་ལུགས་ཀྱི་གྲྭ་སར་འགྲོ་མྱོང་བ་མང་པོས་དགེ་ལུགས་པའི་གྲྭ་པ་རྣམས་རང་གི་དགོན་པར་ལྷག་བསམ་ཆེ་བ་ནི་དེ་དག་ལ་སློབ་གསོ་རྒྱག་མཁན་མང་བ་དེས་ཡིན་པར་དྲན་གྱི་ཡོད་ཀྱང་། ངས་བསམས་ན་སློབ་གསོ་ཡང་གང་ཞིག་རྒྱག་པ་ལ་རག་ལས་མིན་ལས་མང་པོ་བརྒྱབ་པ་ཙམ་གྱིས་ཕན་པའི་ངེས་པ་མེད་པ་ནི་ཆོས་པ་མང་པོ་ཞིག་ཆོས་ཅི་ཙམ་མང་བ་ཞུས་པ་དེ་ཙམ་གྱིས་ཆོས་སེམས་ཆུང་དུ་འགྱུར་གྱི་ཡོད་པ་མངོན་སུམ་དུ་མཐོང་བཞིན་པ་འདི་རེད། དེས་ན་ངས་ནི་བཀའ་བརྒྱུད་དང་དགེ་ལུགས་ཀྱི་གྲྭ་པའི་ཁྱད་པར་སློབ་གསོ་རྒྱག་མཁན་མང་ཉུང་དང་། རྒྱག་པའི་དུས་ཚོད་རིང་ཐུང་། རྒྱག་སའི་མི་རིགས་ཀྱི་ཁྱད་པར་མ་ཡིན་པར་གཙོ་བོ་གཞི་རྩའི་བསམ་བློའི་རིག་གཞུང་གི་ཁྱད་པར་གྱིས་ཡིན་པར་མཐོང་ཞིང་། མི་སུ་ཡིན་ཀྱང་ང་ཚོ་ཐུན་མོང་གི་ཡིན་པས་དེའི་ཆེད་དུ་ང་ཚོ་ཚང་མས་དཀའ་ལས་རྒྱག་དགོས་ཟེར་ན་བློར་འགྲོ་ཞིང་། ཡིན་རྒྱུ་མི་སྒེར་པ་འགའ་ཤས་ཀྱི་ཡིན་ཀྱང་ང་ཚོ་ཚང་མས་དེའི་ཆེད་དུ་དཀའ་ལས་རྒྱག་དགོས་ཟེར་ན་སུ་ཞིག་གི་བློར་འགྲོ་སྟེ། བློར་ཕྱིན་མེད་པ་ཡང་གསལ་པོར་མཐོང་ཐུབ།
སྤྱིར་ཚོགས་པ་ཞིག་ལ་མི་གསར་དུ་འཁོར་བ་དང་། ཡུན་དུ་གནས་པ་ལ་རྒྱུ་རྐྱེན་མང་པོ་ཡོད་ཀྱང་ངས་བལྟས་ན་གཙོ་བོ་གསུམ་ཡོད་པར་མཐོང་། གསུམ་པོ་ནི་ཁེ་བཟང་། བདག་འཛིན། དོན་སྙིང་གསུམ་རེད། མི་ཕལ་པ་རྣམས་ལ་ཁེ་བཟང་དགོས་ཤིང་། མི་ཕུལ་བྱུང་རྣམས་ལ་དོན་སྙིང་དགོས། མི་ཕལ་མོ་ཆེར་ཡོད་པ་ནི་བདག་འཛིན་རེད། བདག་འཛིན་ཡོད་ན་ཁེ་བཟང་དང་དོན་སྙིང་མེད་ཀྱང་བློས་གཏོང་ཐུབ་པ་དཀའ། བདག་འཛིན་ཟེར་ནས་བཤད་དུས་ནང་པའི་ཆོས་པ་རྣམས་མི་དགའ་ཡང་བེད་སྤྱོད་གཏོང་ཤེས་ན་བདག་འཛིན་ཀྱང་ཕན་ཐོགས་ཆེ་བ་ཙམ་དུ་མ་ཟད་ཐུན་མོངས་རང་བཞིན་གྱི་བདག་འཛིན་ནི་ཚོགས་པ་ཞིག་ཡར་རྒྱས་འགྲོ་བ་ལ་མེད་དུ་མི་རུང་བའི་ཆ་རྐྱེན་ཞིག་གོ། དེས་ན་ངས་བསམས་ན་གནད་དོན་འདི་ནི་ཧ་ཅང་གལ་ཆེ་སྙམ་སྟེ། དེང་སང་གི་དུས་རབས་འདིར་ཕ་མས་མི་ལུས་སྤྲད་པ་ཙམ་གྱིས་བཀའ་དྲིན་ཆེ་བར་སེམས་མཁན་དཀོན་པ་བཞིན་ད་ལྟའི་དུས་སུ་གྲྭ་པ་མི་ཉུང་བ་ཞིག་ལ་ཡང་བླ་མ་དང་བླ་བྲང་གིས་སོ་སོ་སྒེར་གྱི་སྟོབས་ཤུགས་གོང་འཕེལ་གཏོང་ཞིང་དཔལ་འབྱོར་གསོག་ཆེད་དུ་གྲྭ་པ་བསྡུ་རུབ་དང་ཉར་ཚགས་བྱས་པ་ཙམ་ལས་གྲྭ་པའི་མདུན་ལམ་དང་ཚེ་ཕྱི་མའི་ཆེད་དུ་གསོ་སྐྱོང་བྱས་པ་ཞིག་མིན་པའི་བསམ་ཚུལ་ཡོད་མཁན་ཇེ་མང་ནས་ཇེ་མང་དུ་འགྲོ་ཡི་ཡོད།
འདི་ནི་སྤྲུལ་སྐུས་བདག་ཏུ་བཟུང་བའི་བཀའ་བརྒྱུད་ཀྱི་དགོན་པ་ཙམ་མིན་པར། ཁྱིམ་ཚང་གིས་བདག་ཏུ་བཟུང་བའི་ས་སྐྱ་དང་། སྤྲུལ་སྐུ་དང་ཁྱིམ་ཚང་གཉིས་ཀས་བདག་ཏུ་བཟུང་བའི་རྙིང་མའི་དགོན་པ་རྣམས་ཀྱིས་ཀྱང་བསམ་གཞིགས་ནན་པོ་བྱ་དགོས་པའི་གནད་དོན་ཞིག་སྟེ། སྤྱི་ཚོགས་གང་ཡིན་ཀྱང་ཐུན་མོང་ལ་དབང་བའི་འདུ་ཤེས་མེད་ན་ཐུན་མོངས་ལ་འགན་ཁུར་ཡོད་པའི་འདུ་ཤེས་ཀྱང་མི་ཡོང་ཞིང་། དེ་མེད་ན་ལྷག་བསམ་ཟེར་བ་ཡང་སྲིད་པ་ཙམ་རེད། དེས་ན་ངས་འདིར་བཤད་པ་འདི་ལ་བདེན་ཁ་དང་གནས་ལུགས་ཅི་ཙམ་ཡོད་ངས་བཤད་མི་ཐུབ་ཀྱང་། སུ་ཡིན་ཀྱང་བསྟན་པ་དང་དགོན་པ་རྒྱུན་གནས་དགོས་ན་སྔ་མོའི་ལུགས་སྲོལ་རྙིང་པ་ཡིན་པ་ཙམ་གྱིས་མ་འོངས་པར་ཡང་འགྲིག་འགྲོ་བའི་རེ་བ་དང་ཨུ་ཚུགས་གཅིག་པུ་མ་ཡིན་པར་དུས་དང་མཐུན་པའི་ལེགས་སྤེལ་ཉེས་འགོག་གི་ཐབས་ལམ་འཚོལ་བར་བསམ་གཞིགས་མང་ཙམ་མི་བྱེད་ཀ་མེད་རེད་དྲན་ལ། བོད་ཀྱི་དགོན་པ་ལྟ་བུ་ཞིག་ཐུན་མོངས་ལ་དབང་བའི་བསམ་བློ་ཡོད་པ་ཙམ་གྱིས་རྒྱུན་གནས་ཡོང་བའི་ངེས་པ་མེད་ཀྱང་། དེ་མེད་ན་རྒྱུན་གནས་མི་ཡོང་བ་ནི་ཕལ་ཆེར་ངེས་གསལ་རེད་དྲན། གང་ལྟར་ཡང་འདི་ནི་ང་རང་གི་གནས་སྐབས་ཀྱི་བསམ་ཚུལ་ཟིན་བྲིས་སུ་སྤེལ་བ་ཙམ་ཡིན།
སི་མེ་ཡོན་ནི་ཡུ་དཱ་ཞེས་བྱ་བའི་བུ།
སི་མེ་ཡོན་ནི་ཡུ་དཱ་གྱི་བུ་ཡིན་ཞེས་གསུང་རབ་ནང་འཁོད།
ཀློང་ཆེན་རབ་འབྱམས་པ་
ཁོང་﹙༡༣༠༨--༡༣༦༣﹚ནི་སྔ་འགྱུར་བསྟན་པའི་སྒྲོན་མེ་ཆེན་པོ་འགྲན་ཟླ་བྲལ་བ་ཞིག་སྟེ། གཡོ་རུ་གྲྭའི་ཆ་སྟོད་གྲོང་﹙ད་ལྟའི་འཕྱོང་རྒྱས﹚དུ་ཡབ་སྔགས་འཆང་བསྟན་པ་སྲུང་དང་། ཡུམ་འབྲོམ་བཟང་བསོད་ནམས་རྒྱན་གཉིས་ཀྱི་སྲས་སུ་འཁྲུངས། མཚན་གཞན་དྲི་མེད་འོད་ཟེར་དང་ཚུལ་ཁྲིམས་བློ་གྲོས་ཏེ་ཀུན་མཁྱེན་ཚུལ་བློ་ཡང་གསོལ། དགུང་ལོ་ལྔ་ལ་ཕེབས་ཚེ་ཡི་གེ་འབྲི་ཀློག་རྣམས་བརྡ་སྤྲད་པ་ཙམ་གྱིས་ཚེགས་མེད་དུ་མཁྱེན།
རི་བོ་ག་ཡ།
《འཛམ་གླིང་རྒྱས་བཤད》ལས། ག་ཡའི་གྲོང་ཁྲེར་ཡོད་ས་ནས་ལྷོ་ཕྱོགས་སུ་རི་ཧ་ཅང་མཐོ་ཞིང་བགྲོད་པར་དཀའ་བ་དང། རི་དེའི་རྩེ་མེར་གཱ་ཡ་གོ་རི་ཟེར་བའི་མཆོད་རྟེན་ཆེན་པོ་ཡོད་པ་དེར་སྟོན་པ་ཐུགས་རྗེ་ཅན་སངས་རྒྱ་ཚུལ་མ་བསྟན་པའི་གོང་དུ་ཡ་མཚན་ཅན་གྱི་ཆོས་གསུམ་ཐུགས་སུ་ཆུད་ཚུལ་མཛད་པ་དང་། སངས་རྒྱ་ཚུལ་བསྟན་པའི་རྗེས་སུ་འཕགས་པ་དཀོན་མཆོག་སྤྲིན་གྱི་མདོ་གསུངས་པའི་གནས་ཡིན།དུང་དཀར་ཚིག་མཛོད་ཆེན་མོ་༽ལས་བཏུས།
སྦྲུམ་མས་ཤེས་དགོས་པའི་ཤེས་བྱ་
ཕྲུ་གུ་བདེ་ཐང་ངང་སྐྱེས་ཏེ་འཚར་ལོངས་ཡོང་རྒྱུ་ནི་ཕ་མ་ཀུན་གྱི་བསམ་འདུན་ཆེ་ཤོས་ཡིན། དེ་ལྟ་བུའི་བསམ་འདུན་མངོན་འགྱུར་ཡོང་བར་ཐོག་མར་མངལ་འཁོར་བའི་བརྒྱུད་རིམ་ནང་བདེ་སྲུང་གི་ལས་ཀ་ཡག་པོ་བསྒྲུབ་དགོས་པ་དེ་ཡིན།
དེ་ཡང་མངལ་འཁོར་བའི་བརྒྱུད་རིམ་གྱི་ཐོག་མའི་ཟླ་གསུམ་པོ་དེ་ཕྲུ་གུའི་གཟུགས་དབྱིབས་དང་དབང་པོ་ལ་སོགས་ལུས་པོའི་མ་ལག་ཚང་མ་ཆགས་པའི་སྐབས་ཡིན་པས་དེ་དུས་སྦྲུམ་མས་ཡིད་གཟབ་མ་བྱས་པར་ཟས་སྤྱོད་སྤང་བླང་མ་བྱས་པ་དང་སྨན་རྫས་འདྲ་མིན་བསྟེན་པ། གཙང་སྦྲ་ཡག་པོ་མ་བྱུང་བ་ལ་སོགས་ཀྱིས་ཕྲུ་གུའི་དབང་པོ་མ་ཚང་བ། གཟུགས་ངན་པ། ཡང་ན་ལྷན་སྐྱེས་ཀྱི་ནད་ཡོད་པ་ལ་སོགས་སྐྱེས་ཀྱི་ཡོད། འོ་ན་ཡིད་གཟབ་གང་འདྲ་བྱེད་དགོས་སམ་ཞེ་ན། ཐོག་མའི་ཟླ་གསུམ་རིང་རྒྱུན་དུ་ཐུགས་བག་ཡངས་པོར་གནས་ཐུབ་པ་བྱེད་པ་དང་གཅིག ཆམ་རིམས་སོགས་ནད་དུག་རང་བཞིན་གྱི་ནད་རིགས་མ་ཕོག་པ་བྱེད་དགོས་པ་དང་གཉིས། སྨན་རིགས་འདྲ་མིན་གང་བྱུང་དུ་མི་བསྟེན་པ་དང་གསུམ། རུས་ཐང་གསར་པ་ལ་སོགས་འཚོ་བཅུད་ལྡན་པའི་ཟས་རིགས་སོས་པ་མང་ཙམ་བསྟེན་རྒྱུ་དང་བཞི། འཁྱག་པ་དང་འཁྲུག་ཆེ་བ། ངལ་ཆེ་བའི་བྱ་སྤྱོད་ལ་འཛེམས་ཟོན་བྱ་རྒྱུ་དང་ལྔ། དེ་བཞིན་མངལ་འཁོར་རིང་ལུས་འབྲེལ་འཛེམས་རྒྱུ་དང་དྲུག་བཅས་སོ།
ཟླ་བཞི་ནས་ཕྲུ་གུའི་ལུས་ཁམས་ཀྱི་མ་ལག་རྣམས་རིམ་གྱིས་འཕེལ་རྒྱས་འགྲོ་བས་ན་དུས་བཀག་བཞིན་སྨན་ཁང་དུ་ཕྲུ་གུའི་གནས་སྟངས་དང་སྐྱེ་འཚར་རང་བཞིན། སྙིང་སྒྲ་ལ་སོགས་བརྟག་དཔྱད་བྱེད་པར་བསྐྱོད་རྒྱུ་ཧ་ཅང་གལ་ཆེ། ལྷག་པར་ཞིང་འབྲོག་ས་ཁུལ་དུ་དེའི་ཐད་འཐུས་ཤོར་རམ་དོ་སྣང་དེ་ཙམ་མི་བྱེད་པའི་དབང་གིས་ཕྲུ་གུ་སྐྱེ་ཤོར་བྱུང་བ་དང་ཕྲུ་གུའི་གནས་སྟངས་ཡག་པོ་མེད་པའི་རྐྱེན་གྱིས་སྐྱེ་ཁག་པོར་འགྱུར་བའམ་ཁྲག་མང་པོ་ཤོར་བ་སོགས་ཀྱི་གནས་ཚུལ་ཐོན་གྱི་ཡོད། དེར་བརྟེན་སྨན་ཁང་དུ་བརྟག་དཔྱད་དུས་ཐོག་བྱ་རྒྱུ་ལྷོད་གཡེང་མི་ཤོར་བ་བྱེད་དགོས་ལ། ཁྲག་ཤེད་མཐོ་པོ་དང་ཟུངས་ཁྲག་ཞན་པ་ལ་སོགས་བླ་གཉན་ནད་རིགས་མི་ཕོག་པ་དང་དུས་ཐོག་ཏུ་གསོ་བཅོས་བྱེད་དགོས། ད་དུང་ཕྲུ་གུ་སྨན་ཁང་དུ་སྐྱེ་བར་ཡོང་རྒྱུ་ནི་དེ་བས་གལ་འགངས་ཆེན་པོ་ཞིག་ཡིན་ཞིང་། དེ་ནི་ཕྲུ་གུ་བདེ་བླག་སྐྱེ་བསུ་ཐུབ་པ་དང་། ཁྲག་ཤོར། བུ་རོ་མ་དོན་པ། བུ་སྣོད་ཕྱིར་དོན་པ་སོགས་ཀྱི་གནས་ཚུལ་མི་ཐོན་པ་བྱེད་ཐུབ་ལ་མ་བུ་བདེ་བླག་དང་བདེ་ཐང་ངང་དྲག་སྐྱེད་དང་འཚར་ལོངས་ཡོང་བར་རྩ་བའི་འགན་སྲུང་ཐུབ་ཀྱི་ཡོད།
གཞན་ཡང་ཕྲུ་གུ་འཁོར་བའི་བརྒྱུད་རིམ་ནང་ལྟོ་བར་བྱུགས་པ་ཡང་སེ་བརྒྱབ་ན་དེས་ཕྲུ་གུའི་སྐྱེ་འཚར་ལ་ཤིན་ཏུ་ཕན་པ་དང་ཆབས་ཅིག་ཕྲུ་གུ་སྐྱེ་བདེ་བ་དང་སྦྲུམ་མའི་ལྟོ་བ་མ་གས་པའི་ཕན་འབྲས་ཐོན་ཐུབ།
CPU
དང་པོ། CPU ཞེས་པའི་གོ་དོན།
དེ་ཡང CPU ཞེས་པ་ནི་རྩིས་འཁོར་གྱི་སྒུལ་བསྐྱོད་དང་དེའི་བྱེད་ནུས། འགྲོས་ཤུགས། རྩོད་ལས་བཅས་ཀྱི་ཆེས་མཐོ་རིམ་གྱི་སྲོག་སྙིང་དེར་གོ་སྟེ། གལ་སྲིད་རྩིས་འཁོར་གྱིས་ལས་ག་གེ་མོ་ཞིག་སྒྲུབ་ན CPU ནི་དེའི་ཐོག་མའི་འགུལ་བསྐྱོད་ཀྱི་རྩོད་ལས་མཐོ་ཤོས་དེ་ཡིན། དེས་ན CPU གྱི་གོ་དོན་ལ་སྤྱིར་བཏང་དུ་ངེས་གཏན་གྱི་ཚད་གཞི་ཞིག་མེད་དེ་དོན་དངོས CPUཞེས་པ་ནི༼ Central Processing Unit ༽ ཀྱི་བསྡུས་མིང་དང་། དེ་ལ་རྒྱ་སྐད་ཀྱིས ༼中央处理器 ༽ ཟེར། དེས་ནCPUགྱི་བཟང་ངན་ལ་བལྟ་དུས་དང་ཐོག་དེའི་བཟོ་རྩལ་དང་ཚོང་རྟགས་ལ་བལྟ་བ་ནི་ཆེས་ཡང་དག་གི་ཚད་གཞི་ཞིག་ཡིན་ཏེ། མིག་སྔར CPU བཟོ་གྲྭ་ལ་ཆེས་ཡག་ཤོས་ཀྱི་ཀུང་ཟི་གཉིས་ཡོད།
༼༡༽ Intel ཀུང་ཟི།
Intel ཀུང་ཟི་ནི་འཛམ་གླིང་ཐོག་ཆེས་སྐད་གྲགས་མཐོ་བའི་བཟོ་གྲྭ་ཞིག་ཡིན་ཏེ 1968 ལོར་དབུ་བརྙེས། དོན་དུ་བཟོ་གྲྭ་འདིས་བཟོས་པའི་གློག་རྫས་ལ་ཚན་རིག་རང་བཞིན་གྱི་ཁྱད་ཆོས་ལྡན་པས་ཚོང་རྭ་སོ་སོས་དགའ་བསུ་ཆེན་པོ་བྱེད་ཀྱིན་ཡོད། 1971ལོར་འཛམ་གླིང་སྟེང་ཆེས་ཕྲ་བའིCPUགསར་གཏོད་བྱས་པ་དེས་ཀུང་ཟིའི་འབྱུང་འགྱུར་ལ་སྔ་ན་མེད་པའི་རྨང་གཞི་ཞིག་བསྐྲུན། དེར་བརྟེན1997ལོར། Intel ཀུང་ཟིས་སླར་ཡངPentium MMX CPU གསར་གཏོད་བྱས་པས་དེའི་བཟོ་རྩལ་ནི་སྔར་ལས་ཁྱད་དུ་འཕགས་ལ། བྱེད་ནུས་སོགས་ལྡབ་འགྱུར་གྱིས་འཕེལ་རྒྱས་བྱུང་བས་ཀུན་གྱིས་གདེང་འཇོག་ཚད་མེད་བྱོས། དེ་བཞིན་ཕུལ་དུ་བྱུང་བའི་གྲུབ་འབྲས་ཁྲོད།Intel ཀུང་ཟིས་སྔ་གཞུག་ཏུ Pentium 2 དང Pentium3 Pentium4 Pentium D སོགས་མང་པོ་བཏོན་ལ། མིག་སྔར་ཆེས་བཟང་པའི CPU ནི་སྲོག་གཉིས་རང་བཞིན་གྱི Core 2 སྐོར་ཡིན།
༼༢༽AMD ཀུང་ཟི།
AMD ཀུང་ཟི་ནི1969 ལོར་ཨ་མེ་རི་ཁར་དབུ་བརྙེས་པའི་གློག་རྫས་བཟོ་གྲྭ་ཞིག་ཡིན། སྔོན་ཆད་ལྟར་ན་བཟོ་གྲྭ་འདིའི་ལག་རྩལ་དེ་ཙམ་ཡག་པོ་མེད་པས Intel ཀུང་ཟི་དང་བསྡུར་ན་ཧ་ཅང་རྗེས་ལུས་ཡིན། ཡིན་ནའང་ལོ་ངོ་དུ་མའི་བརྩོན་ལེན་དང་འཕེལ་རྒྱས་ཀྱི་དབང་གིས་ད་ལྟ་ཀུང་ཟི་གཉིས་ཀྱི་ལག་རྩལ་གཅིག་མཚུངས་ཡིན་ལ། ཁྱད་པར་དུ AMD ཀུང་ཟིའི་ཐོན་དངོས་དེ Intel ཀུང་ཟི་ལས་རིན་གོང་དམའ་ཞིང་བཀོལ་རྒྱ་ཆེ་བས་ཚང་མས་དགའ་བསུ་བྱེད། དེས་ནAMDཀུང་ཟིས་བཟོས་པའིCPU ལ་གཙོ་བོ AthlonདངDuron བཅས་རིགས་གཉིས་ཡོད་དེ། མིག་སྔར་ཆེས་དར་ཁྱབ་ཆེ་བ་ནི་སྲོག་གཉིས་རང་བཞིན་གྱིAthlon 64x2 ཞེས་པ་དེ་ཡིན་ནོ།
གཉིས་པ། CPU མཐུད་ཁ།
CPU མཐུད་ཁ་ཞེས་པ་ནི་གཙོ་འཁོར་དང CPU སྦྲེལ་མཐུད་བྱེད་པའི་མཚམས་དེར་གོ་ཞིང་། གཙོ་འཁོར་གྱི་གློག་སྐུད་སྦྲེལ་མཚམས་མི་གཅིག་པའི་དབང་གིས CPU གྱི་མཐུད་ཁའང་མི་གཅིག་སྟེ། དེའི་བཟོ་དབྱིབས་དང་རྣམ་པ། ཡང་ན་མཐུད་ཁའི་ཁབ་ཀྱི་མང་ཉུང་སོགས་རང་གི་ཁྱད་ཆོས་ལྟར་ཡོད་རྐྱེན་གཙོ་འཁོར་ཡོད་ཚད་དང་མི་འཚམ། འོ་ན་མིག་སྔར་ཚོང་རྭའི་ཐོག་རྒྱུགས་ཆེ་བའི CPU མཐུད་ཁ་ལ་གཙོ་བོ་རིགས་གང་དག་ཡོད་ཞེ་ན།
༼ཀ༽Socket 775 མཐུད་ཁ།
དེ་ནི Intel སྒྲོམ་ངོས་ཀྱི་ཚད་གཞིའི་མཐུད་ཁ་ཞིག་ཡིན་ཏེ། མིང་གཞན་ལ Socket Tལ་ཟེར། ད་ལྟར་དར་ཁྱབ་ཆེ་བའི CPU ༼ Pentium 4 Pentium 4 EE Celeron D ༽སོགས་ནི་Socket 775 ཀྱི་རིགས་གཏོགས་ཡིན་ལ། དེའི་ནང775མཚོན་དོན་ནི་མཐུད་ཁའི་སྟེང་གི་ཟངས་སྐུད་ཀྱི་གྲངས་ཀ་དེ་ཡིན། དེས་ན Socket 775 མཐུད་ཁ་ནི་མིག་སྔར་འཛམ་གླིང་ཐོག་ཆེས་མཐོ་བའི་ལག་རྩལ་ཞིག་ཡིན་ཏེ། དེས་གཙོ་འཁོར་མཐུད་མཚམས་ཀྱི་ཟངས་སྐུད 775 སྟེང་དུ་ཐད་ཀར་བརྡ་འཕྲིན་སྐྱེལ་ཐུབ་པས་རྩིས་འཁོར་ཡོངས་ཀྱི་བྱེད་ནུས་དང་མགྱོགས་ཚད་ལ་སྔ་ན་མེད་པའི་ཁྱད་ཆོས་ལྡན། ༼གཤམ་གྱི་རི་མོ་ཀ་པ་ནི Socket 775མཐུད་ཁའི་དཔེར་མཚོན་རི་མོའོ ༽ ༼ རི་མོ་ཀ་པ། Socket 775 མཐུད་ཁ ༽
༼ཁ༽ Socket 478 མཐུད་ཁ།
དེ་ནི་ཐོན་སྔ་བའི Pentium 4 རིགས་ཀྱི་མཐུད་ཁ་སྒྲིག་ལྟར་བཟོས་པ་ཞིག་ཡིན་ཏེ། སྦྲེལ་མཚམས་སུ་ཟངས་སྐུད 478 གྲུབ་པ་མ་ཟད་ཟངས་སྐུད་སོ་སོའི་སྒྲིག་གཞིའི་བར་ཐག་ཉེ་ཤིང་ཕྱི་གཟུགས་ཆུང་ལ། སྔོན་གྱི Intel ཀུང་ཟིས་བཟོས་པའི Pentium རིགས་དང P4 Celeron རིགས་ཀྱི CPU སོགས་ཡོད་ཚད་ Socket 478 མཐུད་ཁ་ཡིན། ཡིན་ནའང 2006 ལོར Intel ཀུང་ཟིས Socket 478 གསར་པ་ཞིག་བཏོན་པ་དེ་ནི་མིག་སྔར Intel ཀུང་ཟིས་སྤྱོད་པའིCore གྱི་ཆེད་སྤྱོད་མཐུད་ཁ་ཞིག་ཡིན། དེ་བས་གསར་བྱུང CPUདེ་ནི་སྔོན་གྱིPentium 4 སྐོར་གྱི་མཐུད་ཁ་དང་བསྡུར་ཚེ་གནམ་ས་ལྟ་བུའི་ཁྱད་པར་ཡོད་ལ། སྤྱིར་བཏང་དུ་དེ་གཉིས་ཀྱི་ཟངས་སྐུད478 ཀྱིས་གྲུབ་ཀྱང་། གློག་གི་འགྲོ་ཚད་དང་ཁྱད་ནུས་སོགས་མི་གཅིག་པ་མ་ཟད་ཕན་ཚུན་བར་རྒྱབ་སྐྱོར་ཡང་བྱེད་ཀྱིན་མེད། ༼ རི་མོ་ཁ་པ་ནི་དེའི་དཔེར་མཚོན་རི་མོའོ། ༽
༼ག༽ Socket AM2 མཐུད་ཁ།
Socket AM2 མཐུད་ཁ་ནི AMD ཀུང་ཟིས་བཏོན་པའི CPU མཐུད་ཁ་ཞིག་ཡིན ། དེ་ལ་མཐུད་མཚམས་ཟངས་སྐུད་རྐང་པ 940ཡོད་པས་དར་ཁྱབ་ཤིན་ཏུ་ཆེ་ལ། མིག་སྔར་དེའི་སྐོར་གྱི་དམའ་རིམ་མཐུད་ཁའི་རིགས་ལ Sempron དང་། འབྲིང་རིམ་རིགས་ལ Atholn 64 དང་། མཐོ་རིམ་རིགས་ལ་Atholn 64x2དང་ཡང་ན Atholn 64FXབཅས་ཡོད། གཤམ་གྱི་རི་མོ་ག་པ་ནི་དེའི་དཔེར་མཚོན་རི་མོའོ།༼ རི་མོ་ག་པ ༽
༼ང༽ Socket 939 མཐུད་ཁ།
དེ་ནི AMD ཀུང་ཟིས 2004 ལོའི་ཟླ 6 པར་གསར་དུ་བཏོན་པའི CPU མཐུད་ཁ་ཞིག་ཡིན། མིག་སྔར་མཐུད་ཁ་འདིའི་རིགས་བཀོལ་སྤྱོད་བྱས་པའི CPU ལ་གཙོ་བོ Athlon 64 དང athlon 64 FXབཅས་ཡོད་ལ། Sempron རིགས་ཀྱི CPU འགའ་ཤོས་ཤིག་ཀྱང་ཡོད་རབ་བཤད། ཡིན་ནའང Socket AM2 དང Socket 940གཉིས་ཀྱི་མཐུད་ཁའི་སྒྲིག་གཞི་ཆ་མཐུན་མིན་པས་དེ་གཉིས་ཕན་ཚུན་རྒྱབ་སྐྱོར་དང་རོགས་འདེགས་མི་བྱེད་པ་ལོགས་སུ་ཤེས་པར་བྱ། དེ་ལ་དཔེར་མཚོན་རི་མོ་ཞིག་བཀོད་ན་གཤམ་གསལ་ལྟར་རོ།
བོད་ཀྱི་རིག་གནས་དང་བོད་ཀྱི་ལྟ་བ་
ང་ཚོའི་རིག་གནས་ཀྱི་ལྟ་བ་དེ་ཚེ་འདིའི་ཁ་གསོ་རྒྱབ་འགེབས་ཙམ་མ་ཡིན་པར་མི་རབས་ནས་མི་རབས་དང་ཚེ་རབས་ནས་ཚེ་རབས་བརྒྱུད་དེ་གཞན་ལ་ཕན་གདགས་པ་དམིགས་ཚད་ཀྱི་གཙོ་བོར་གྱུར་བའི་རིག་གནས་ཀྱི་ལྟ་བ་ཞིག་ཆགས་ཡོད་པ་ཡིན་ལ། དེ་བས་ང་ཚོའི་རིག་གནས་འདི་ཉམས་ལེན་དང་སློབ་སྦྱོང་གནང་བའི་སྔོན་བྱོན་མཁས་གྲུབ་རིམ་བྱོན་ཇི་སྙེད་ཅིག་བྱུང་བ་ཐམས་ཅད་ཀྱིས་རིག་གནས་འདི་ལ་བརྟེན་ནས་མཛད་འཕྲིན་བསྐྱངས་པར་མ་ཟད།ཁོང་ཚོ་ལ་ཐུན་མོང་མ་ཡིན་པའི་བྱིན་རླབས་ཀྱི་བརྒྱུད་པ་ཟེར་བ་ཞིག་དང་སྨོན་ལམ་དྲི་མ་མེད་པ་ཟེར་བ་ཞིགད་དུང་ལུང་དང་མན་ངག་ཟེར་བའི་གནད་སྙིང་དྲིལ་བ་ཞིག་ཡོད་པས།བསྐལ་བ་མ་སྟོང་བར་དུ་རིག་གནས་འདི་དག་གིས་སེམས་ཅན་ཇི་སྙེད་ཅིག་ལ་ཕན་གདགས་པར་སྨོན་ལམ་དྲི་མ་མེད་པས་མཚམས་སྦྱར་ནས་དུས་ད་ལྟ་ལ་ཐུག་གི་བར་དུ་བརྒྱུད་ནས་ཡོང་པ་ཡིན།
སྤྱིར་སྐད་དང་ཡི་གེ་རིག་གནས་ཐུན་མོང་མ་ཡིན་པ་རེ་ནི་མི་རིགས་རང་མཚན་པ་ཕལ་མོ་ཆེར་ཁྱབ་མཉམ་དུ་ཡོད་ནའང་། ཐུན་མིན་དུ་གྱུར་ཚུལ་ལ་སོ་སོའི་རིག་གནས་ཀྱི་ཟབ་ཚད་དང་རིན་ཐང་གི་ངོས་ནས་འདྲ་མིན་སྣ་ཚོགས་ཤིག་འཇོག་ཏུ་ཡོད་ན།ང་ཚོའི་རིག་གནས་འདི་ཐུན་མིན་དུ་གྱུར་ཚུལ་ལ་ཡང་གོང་དུ་ཞུས་པ་ནང་བཞིན་རིག་གནས་གང་དེ་ཉིད་ཕན་བདེ་སེམས་བསྐྱེད་རིན་པོ་ཆེ་གཞི་རུ་བྱས་ནས་སྨོན་ལམ་དྲི་མ་མེད་པའི་མཚམས་སྦྱར་བའི་སྟེང་ན་གཙོ་བོ་ཡོད་པར་འདོད་ཅིང་།དེ་ཡོད་པས་ང་ཚོའི་རིག་གནས་འདི་མ་ཉམས་པར་གང་ལ་བརྟེན་ནས་རིང་དུ་གནས་པའི་ཐབས་ཁོ་ན་དབྱངས་གསལ་གྱི་ཡི་གེ་རིན་པོ་ཆེ་འདི་ལ་མ་བརྟེན་པར་གཞན་མེད་པས།བོད་པ་ཞིག་ཡིན་ཕྱིན་བོད་རང་གི་ཡི་གེ་ངེས་པར་དུ་ཤེས་དགོས་པའི་གནད་གསང་ཞིག་ཀྱང་ང་ཚོས་རྙེད་ཡོང་སྟེ།ང་ཚོའི་བོད་ཀྱི་ཡི་གེ་འདི་ནི་ལོ་རྒྱུས་སྟེང་སློབ་དཔོན་ཐོན་མི་ཟེར་བ་ཞིག་གིས་བརྩམས་པར་གྲགས་ཤིང་།ང་ཚོས་སྔོན་བྱོན་མཁས་པ་རྣམས་ཀྱིས་དེ་ནི་རྗེ་བཙུན་འཇམ་པའི་དབྱངས་ཀྱི་སྤྲུལ་བ་དངོས་ཡིན་པར་ཆ་འཇོག་གནང་ལ། ང་རང་ལ་མཚོན་ན་ཏན་ཏན་དེ་ལྟར་ཡིན་པར་ཡིད་ཆེས་ཀྱང་བརྒྱ་ཆའི་བརྒྱ་ཡོད།
གང་ལྟར་ང་ཚོས་ངེས་པ་རྙེད་ཐུབ་པ་ནི་སློབ་དཔོན་ཐོན་མི་ཁོང་མི་རང་ག་བ་ཞིག་མིན་པ་ང་ཚོས་ད་ལྟའི་དབྱངས་གསལ་སོ་བཞིའི་བདག་ཉིད་ཅན་གྱི་ཡི་གེ་འདི་ལ་བལྟས་ན་ཧ་ཅང་མངོན་གསལ་རེད་ལ།ཡི་གེ་སོ་བཞིས་སྦྱོར་ཀློག་ཙམ་ལ་བརྟེན་ནས་ཤེས་བྱ་ཐམས་ཅད་བརྗོད་བྱ་རུ་འདྲེན་ཐུབ་པའི་ཡི་གེ་འདི་འདྲ་ཞིག་བརྩམས་པ་ནི་བསམ་ཞིང་བསམ་ཞིང་ཡི་གེ་འདིའི་བྱེད་པོ་ཁོང་གི་རྣམ་དཔྱོད་ལ་ང་ཚོ་ཧ་ལས་པར་འགྱུར་ལ།མི་རང་ག་བ་ལས་འདས་པའི་རྣམ་དཔྱོད་འདི་ལ་བརྟེན་ནས་སློབ་དཔོན་ཐོན་མི་ཁོང་རྗེ་བཙུན་འཇམ་པའི་དབྱངས་ལྟ་བུ་ཞིག་གི་སྤྲུལ་བ་ཡིན་པའང་ང་ཚོས་རིགས་འདེད་དང་ཚོད་དཔག་བྱས་ཆོག་པ་མ་ཟད།གཅིག་ཏུ་ན་རྗེ་བཙུན་འཇམ་པའི་དབྱངས་ཟེར་བའང་རྣམ་པ་ཐམས་ཅད་དུ་དག་ཞིང་གང་ཞིག་ན་ཁྲ་ལམ་མེར་བཞུགས་པ་ཞིག་ལ་མི་ལྟ་བར་མཁྱེན་པའི་ཤེས་རབ་ཀྱི་རྩལ་གྱི་རོལ་བ་ཞིག་ལ་ངོས་འཛིན་གནང་ནའང་མི་ཆོག་པ་ཆེར་མེད་པར་སྙམ་ཡོད།ཇི་ལྟར་ཏེ་སློབ་དཔོན་ཁོང་གིས་ཡི་གེ་གསར་དུ་རྩོམ་པའི་ཚེ་ནའང་སྟབས་ལེགས་ལྟས་དབང་ཙམ་གྱིས་ནི་མ་ཡིན་པར་ཐུགས་བསྐྱེད་སྨོན་ལམ་རྣམ་པར་དག་པས་མཚམས་སྦྱར་ཏེ་བརྩམས་གནང་ཡོད་པ་ནི་སློབ་དཔོན་ཐོན་མི་ཁོང་སྐུ་ཞི་བར་གཤེགས་ནས་ལོ་ངོ་ཆིག་སྟོང་བཞི་བརྒྱ་ལྷག་འདས་ཟིན་ནའང་།ད་དུང་ང་ཚོའི་མི་རིགས་ཀྱི་སྲོག་དབང་ཉག་ཕྲ་བ་དེ་ནི་དབྱངས་གསལ་སོ་བཞི་བོ་འདི་ལ་བརྒྱུས་ནས་ས་སྒང་འདིར་བོད་ཅེས་མཛུབ་མོ་འཛུགས་ས་ཞིག་གནས་ཐུབ་ཡོད་པ་འདིས་ཀྱང་ང་ཚོ་ལ་གསལ་བོར་གོ་བ་སྤྲད་ཡོང་བ་ཡིན་ཏེ།
དུས་དེ་རིང་ང་ཚོས་དབྱངས་གསལ་རེ་རེ་བཞིན་འབྲི་ཀློག་ཤེས་པ་ནི་ང་ཚོས་གློ་བུར་དུ་མཁྱེན་པ་མ་ཡིན་པར་ང་ཚོ་ལ་དགེ་རྒན་ཞིག་གིས་དངོས་སུ་བསླབ་པ་ཡིན་ལ།དགེ་རྒན་དེ་ལའང་དགེ་རྒན་གཞན་ཞིག་གིས་ཀ་ཁ་ག་ང་ཞེས་བསླབས་ཏེ་ཡོང་བ་ཡིན་པས།དེ་ལྟར་གཅིག་སྣེ་གཅིག་སྦྲེལ་ཏེ་ལུགས་ལྡོག་གིས་ཡར་བརྩིས་ནས་དེད་པ་ཡིན་ན་ཏག་ཏག་ང་ཚོའི་ཡི་གེ་འདིའི་བྱེད་པོ་སློབ་དཔོན་ཐོན་མི་བཀའ་དྲིན་ཅན་ཁོང་རང་ལ་ཐུག་ཡོང་བ་ཡིན་ལ།སྐབས་དེ་ཤེད་ནས་ཁོང་གི་བླ་ན་མེད་པའི་ཐུགས་བསྐྱེད་ཀྱིས་ང་ཚོའི་མིག་ཟུང་ཕྱེ་བའི་ཚད་མེད་ཀྱི་སྨོན་ལམ་གནང་བ་ཡིན།དེ་བས་བསམ་བློ་ཞིབ་མོར་བཏང་ན་ང་ཚོ་ནི་སློབ་དཔོན་ཐོན་མི་ཁོང་གི་ཐུགས་བསྐྱེད་ཀྱི་རྩེས་ཟིན་ཡོད་པ་དེ་ཧ་གོ་ཡོང་བར་མ་ཟད།སྔོན་བྱོན་མཁས་གྲུབ་རིམ་བྱོན་ཇི་སྙེད་ཅིག་བྱོན་པ་ཐམས་ཅད་ཀྱིས་ཡི་གེ་འདི་ལ་བརྟེན་ནས་ཆོས་སྲིད་ཀྱི་མཛད་འཕྲིན་བསྐྱངས་ཤིང་།སླར་ཡང་སྨོན་ལམ་རྣམ་པར་དག་པའི་མཐུ་ལ་བརྟེན་ནས་ཡི་གེ་འདི་གླེགས་བམ་སོགས་སུ་བསྡེབས་ནས་མཚམས་མ་ཆད་པར་བརྒྱུད་སྤྲོད་གནང་སའི་ཡུལ་གཅིག་པུ་དེ་ཡང་ང་ཚོ་ཆགས་ཡོད་པ་ང་ཚོས་རིགས་འདེད་ཀྱིས་རོབ་ཙམ་ངེས་པ་འདྲེན་ཐུབ་བོ།།དེ་བས་ངས་བསམ་པར་ནི་བོད་ཀྱི་ཡི་གེ་ཤེས་མི་ཤེས་ནི་བོད་པ་རྣམ་དག་ཅིག་ཡོང་མིན་ལ་ཐད་ཀར་འབྲེལ་ཡོད་པའི་ཚོར་སྣང་སྟེར་ཞིང་།དུས་ད་ལྟ་བོད་མི་སུ་ཞིག་གིས་རང་གི་བོད་ཡིག་ཤེས་ན་མ་མཐའ་ཡང་དེར་སློབ་དཔོན་ཐོན་མི་ནས་བརྒྱུད་པའི་དབྱངས་གསལ་སོ་བཞིའི་བྱིན་རླབས་ཀྱི་བརྒྱུད་པ་མ་ཉམས་པར་གནས་ཡོད་པར་བསམས་ཡོད་པར་མ་ཟད།
སེམས་ཙམ་པ་
ནང་པའི་གྲུབ་མཐའ་སྨྲམབ་བཞིའི་ཡ་གྱལ་ཞིག་སྟེ་། ཆོས་ཐམས་ཅད་སེམས་ཀྱི་བདག་ཉིད་ཙམ་ལས་དེ་ལས་གཞན་པའི་ཕྱི་དོན་མེད་པར་སྟོན་པས་ན་སེམས་ཙམ་པ་ཞེས་བརྫོད་། མིང་གི་རྣམ་གྲངས་ལ་རྣམ་རིག་པ་དང་རྣལ་འབྱོར་སྤྱོད་པ་བ་ཞེས་ཀྱང་ཟེར་། བརྒྱད་སྟོང་པ་ལས་། ཀྱེ་རྒྱལ་བའི་སྲས་དག་ ཁམས་གསུམ་པོ་འདི་ནི་སེམས་ཙམ་མོ་ཞེས་པའི་ལུང་ལ་བརྟེན་ནས་། ཆོས་ཐམས་ཅད་སེམས་སམ་རྣམ་པར་རིག་པ་ཙམ་ལས་གཞན་པའི་ཕྱི་རོལ་གྱི་དོན་ཅུང་ཟད་གྲུབ་པ་མེད་ཀྱང་གཟུགས་སོགས་སེམས་ལ་སྣང་བ་ནི་རྨི་ལམ་གྱི་སྣང་བ་དང་། སྐྲ་ཤད་འཛག་སྣང་། ཟླ་བ་གཉིས་སྣང་ལྟར་སེམས་སྣང་འབའ་ཞིག་ཡིན་པ་དང་། གཞན་ཡང་ལས་ཀྱི་དབང་གིས་ཆུ་ཕོར་གང་ལ་ལྷ་ལ་བདུད་རྩི་། མི་ལ་ཆུ་། ཡི་དྭགས་ལ་རྣག་ཁྲག་ཚ་དམྱལ་བས་ཁྲོ་ཆུར་མཐོང་བ་སོགས་རིགས་དྲུག་གི་སྣང་བ་འཕྲག་གྱི་འཁྲུལ་རྒྱས་མ་བསླད་པ་ལའང་སོ་སོ་ཐ་དད་པ་སྣང་བ་བཞིན་སྐྱེས་བུ་གཅིག་གི་ལུས་ལ་དགྲ་གཉེན་བར་མ་གསུམ་སྣང་བ་སོགས་ཡོད་པའི་ཕྱིར་ན་ཐམས་ཅན་སེམས་ཀྱི་སྣང་བ་ཙམ་ལས་ཤེས་པ་ལས་གཞན་པའི་ཕྱི་རོལ་གྱི་དོན་མ་གྲུབ་པར་འདོད་དེ་། ཐེག་བསྡུས་ལས་། ཡི་དྭགས་དུད་འགྲོ་མི་རྣམས་དང་། ལྷ་རྣམས་ཇི་ལྟར་རིགས་རིགས་སུ་། དངོས་གཅིག་ཡིད་ནི་ཐ་དད་པས་། དོན་མ་གྲུབ་པར་འདོད་པ་ཡིན་། ཞེས་སོ་། དེས་ན་ཕྱི་དོན་ཁས་མི་ལེན་ཞིང་རྣམ་ཤེས་བདེན་པར་སྨྲ་བའི་ཐེག་ཆེན་གྱི་གྲུབ་མཐའ་སྨྲ་བའི་གང་་ཟག་དེ་སེམས་ཙམ་པའི་མཚན་ཉིད་ཡིན་། དེ་ལ་དབྱེ་ན་། ལུང་གི་རྫེས་འབྲངས་དང་རིགས་པའི་རྫེས་འབྲངས་ཀྱི་སེམས་ཙམ་པ་གཉིས་སུ་དབྱེ་བ་དང་། རྣམ་པའི་འདོད་ཚུལ་གྱི་སྒོ་ནས་དབྱེ་ན་སེམས་ཙམ་རྣམམ་བདེན་པ་དང་རྣམ་རྫུན་པ་གཉིས་སུ་དབྱེ་བ་སོགས་ཡོད་། ལུགས་འདི་ནི་འཕགས་པ་ཐོགས་མེད་ཀྱིས་འཛམ་བུ་གླིང་གི་ཆོས་སྐལ་དུ་དགའ་ལྡན་ཡིད་དགའ་ཆོས་འཛིན་ནས་བྱམས་ཆོས་སྡེ་ལྔ་གདན་དྲངས་། ཐོགས་མེད་རང་གིས་ས་སྡེ་ལྔ་གསར་དུ་བརྩམས་ཏེ་སེམས་ཙམ་པའི་ཤིང་རྟའི་སྲོལ་ཕྱེ་བ་ཡིན་ཅིང་། དེའི་རྗེས་སུ་འབྲངས་པའི་གྲུབ་མཐའ་སྨྲ་བ་ལ་སེམས་ཙམ་པ་ཞེས་ཟེར་རོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
ཏུན་ཧོང་ཡིག་རྙིང་ཁྲོད་ཀྱི་རྩང་བོད་ཅེས་པའི་སྐོར་གྱི་བརྗེད་ཐོ
བན་ཤུལ་དཔལ་མཁར་རྒྱལ་གྱིས།
ལེ་ཝི་ནི་སི་མེ་ཡོན་ཞེས་བྱ་བའི་བུ།
ལེ་ཝི་ནི་སི་མེ་ཡོན་གྱི་བུ་ཡིན་ཞེས་གསུང་རབ་ནང་འཁོད།
ཉིན་རེར་ཉུང་ཤོས་ཟ་མ་ཐེངས་གཅིག་
ཉིན་རེར་ཉུང་ཤོས་ཟ་མ་ཐེངས་གཅིག་ ནི་དབྱིན་རྒྱལ་ཁབ་གི་དགེ་བའི་ཚོགས་པ་གཅིག་ཡིན་ ཚོགས་པ་དེས་གླིང་ཆེན་ཨ་ཧྥེ་རི་ཁ་དང་རྒྱ་གར་གི་འཚོ་བཅུད་ཞན་པའི་བྱིས་པར་རོགས་རམ་བྱིད་ རྣམ་གྲངས་དེའི་མ་རྩ་རོགས་སྐྱོར་གི་འབྱུང་ཁུངས་ནི་ཡི་ཤུའི་སྤུན་ཟླའི་ཆོས་ཚོགས་ཡིན་ མ་རྩ་རོགས་སྐྱོར་གི་འབྱུང་ཁུངས་ནི་ཡི་ཤུའི་སྤུན་ཟླའི་ཆོས་ཚོགས་ཡིན་
༡༩༨༩ལོ།
༡༩༨༩ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཧི་མ་ཅལ་མངའ་སྡེ།
ཧི་མ་ཅལ་མངའ་སྡེ་(हिमाचल प्रदेश)ནི་རྒྱ་གར་གྱི་རྒྱལ་ཁབ་ཞིག་རེད།
ཐང་རྗི་ཁོཏ།
ཞི་པན་ཡ་གྱི་རྩོམ་པ་པོ་སའེ་ཝན་ཐེ་སིའི་སྒྲུང་རྩོམ་༼ཐང་རྗི་ཁོཏ་༽(སེ་པན་སྐད།:El ingenioso hidalgo don Quijote de la Mancha)ཡི་བརྗོད་བྱ་ནི་འདི་ལྟ་སྟེ། ཐང་རྗི་ཁོཏ་ཟེར་བ་ཞིག་ཡོད་པ་དེ་ཁེར་སྐྱ་དཔའ་བོའི་སྒྲུང་ལ་ཡིད་ཤོར་པས་ཁེར་སྐྱ་དཔའ་བོའི་ལམ་ལུགས་སླར་གསོ་བྱེད་པའི་འཕྲུལ་སྣང་བཅངས་ཤིང་དཔའ་ཁེར་རྒྱུག་བྱས་ཏེ་འགྲོ་བ་མི་སྐྱོབ་པར་ཆས། ཡིན་ན་ཡང་ཡུལ་གང་ལ་སླེབས་ཀྱང་དོན་ཅི་ཡང་མ་འགྲུབ་པར་དགོད་བྲོ་བའི་རྣམ་ཐར་མང་པོ་བསྐྱངས།
ཇ་མུ་དང་ཀ་ཤི་མིར།
ཇ་མུ་དང་ཀ་ཤི་མིར་(जम्मू और कश्मीर)ནི་རྒྱ་གར་གྱི་རྒྱལ་ཁབ་ཞིག་རེད།
ཀརྨ་པ་སྐུ་ཕྲེང་རྣམ་གསུམ་ཆོས་དབྱིངས་རྡོ་རྗེ་
ཀརྨ་ཞྭ་ནག་པ་སྐུ་ཕྲེང་བཅུ་པ་ཆོས་དབྱིངས་རྡོ་རྗེ་ནི་རབ་བྱུང་བཅུ་པའི་ཤིང་འབྲུག་ཕྱི་ལོ་༡༦༠༤ལོར་མདོ་ཁམས་མགོ་ལོག་སྨར་སྟོད་ཀི་ཟི་ཐང་དུ་༼དེང་སང་མགོ་ལོག་ཁུལ་པདྨ་རྫོང་ལྕགས་རི་ཐང་ཡུལ་ཚོའི་ཁོངས་གཏོགས་གནས་མཆོག་ལྕགས་རི་འོད་འབར་གྱི་ཡར་ཐང་ཀི་ཟིའི་མདར་༽ཡབ་ཁྱེའུ་ཐར་དང༌།ཡུམ་ཨ་འཚོ་ཞེས་པའི་སྲས་སུ་སྐུ་འཁྲུངས།
ཕ་ཁི་སི་ཐན་གྱི་མི།
ཕ་ཁི་མན་ནི་སྔར་འཇར་པན་གྱི་ཕུའུ་ཁི་མན་ཞེས་འབོད་པ་དེ་ནི་ན་མོ་ཁོ་ཡིས་གསར་སྤེལ་བྱས་པའི་1980ལོའི་མགོ་འཁོར་ཕོ་བྲང་གི་འགུལ་སྐྱོད་བརྙན་ཕབ་རོལ་རྩེད་ཅིག་ཡིན། གླིང་ཆེན་ཨ་མེ་རི་ཁ་བྱང་མར་རོལ་རྩེད་འདི་ནི་དབུས་ལམ་བཟོ་སྐྲུན་ལས་རིགས་ཀྱིས་ན་མོ་ཨ་མེ་རི་ཁ་དང་ཆོག་འཐུས་གྲོས་མཐུན་གྱི་ཆ་ཤས་ཤིག་ཡིན། བདམས་ཐོན་པ་འདིས་ཕ་ཁི་མན་ལ་ཚོད་འཛིན་བྱེད་ཀྱིན་ཡོད། ཁོས་ངེས་པར་དུ་མགོ་འཁོར་ཕོ་བྲང་ནང་གི་ཚེག་ཐིག་ཡོད་ཚད་ཟ་དགོས་པ་དང་དུས་མཚུངས་སུ་ཚོན་ལྡན་གདོན་འདྲེ་བཞི་ལས་གཡོལ་ཐབས་བྱེད་དགོས། "སྒུལ་ཤུགས་ཕྲ་ཕུང་"ཞེས་འབོད་པའི་འོད་ཆེམ་ཆེམ་དུ་འཕྲོ་བའི་ཚེག་རྡར་བྱས་ནས་གདོན་འདྲེ་གནས་སྐབས་ཁ་དོག་སྔོན་པོར་གྱུར་ཏེ་ཕ་ཁི་སི་ཐན་གྱིས་བྱ་དགའི་སྐར་གྲངས་ཀྱི་ཆེད་དུ་དེ་དག་ཟ་རུ་བཅུག་པ་རེད།
باك مان
བོད་རིགས་ས་ཁུལ་དུ་བསྟུད་མར་རང་སྲེག་གི་དོན་རྐྱེན་
བོད་རིགས་ས་ཁུལ་དུ་བསྟུད་མར་རང་སྲེག་གི་དོན་རྐྱེན་ཐོན་པ་དེ་ནི་༢༠༠༩ལོའི་ཟླ་༢པ་ནས་བཟུང་ཀྲུང་གོའི་སྲོལ་རྒྱུན་བོད་རིགས་ས་ཁུལ་ཁག་གཅིག་ནང་ཐོན་པའི་བོད་རིགས་པ་རང་སྲེག་གི་དོན་རྐྱེན་རབ་དང་རིམ་པ་ཞིག་རེད། ༢༠༡༧ལོའི་ཟླ་༡༡པའི་བར་སྙན་ཞུ་ཕུལ་ཟིན་པའི་བླ་མ་དང་དེ་བཞིན་ཞིང་འབྲོག་པ་༡༥༠ཙམ་ཚུད་པའི་བོད་མིས་རང་སྲེག་བཏང་བའི་ནང་ཉུང་མཐར་ཡང་མི་༡༢༦རྐྱེན་ལམ་དུ་ཤོར་ཡོད།སྨྱན་སྦྱོར་གྱི་སྙན་ཞུ་ལྟར་ན།རང་སྲེག་གཏོང་མཁན་དེ་དག་གི་དམིགས་ཡུལ་གཙོ་བོ་ནི་ཀྲུང་གོ་སྲིད་གཞུང་གིས་བོད་རིགས་ས་ཁུལ་ལ་དྲག་གནོན་དབང་སྒྱུར་དང་དེ་བཞིན་ཆོས་དད་རང་མོས་ལ་ཚོད་འཛིན་དང་གཅིག་མཚུངས་སྲིད་ཇུས་སྤེལ་བར་རྒོལ་གཏམ་གཏོང་རྒྱུ་དེ་རེད།
རི་བོ་གངས་དང་ལྡན་པ།
གཤམ་དུ་ཧེ་མ་ལ་ཡ་ཞེས་པར་གཟིགས།དུང་དཀར་ཚིག་མཛོད་ཆེན་མོ་༽ལས་བཏུས།
རི་བོ་ཆེན་པོ་བརྒྱད།
༡.ཤར་ན་རྩེ་ལྔའི་རི་བོ། ༢.ལྷོར་དྲག་ཤུལ་ཅན་གྱི་རི་བོ། ༣.ནུབ་ན་གནམ་ལྕགས་ཀྱི་རི་བོ། ༤.བྱང་ན་དཔལ་འབར་གྱི་རི་བོ། ༥.ཤར་ལྷོ་ན་དུང་སྐྱོང་གི་རི་བོ། ༦.ལྷོ་ནུབ་ན་དཔལ་གྱི་རི་བོ། ༧.ནུབ་བྱང་ན་བདེ་ལྡན་གྱི་རི་བོ། ༨.བྱང་ཤར་ན་བདེ་སྦྱིན་གྱི་རི་བོ།དུང་དཀར་ཚིག་མཛོད་ཆེན་མོ་༽ལས་བཏུས།
མཱ་ནི་པུར།
མཱ་ནི་པུར་(মণিপুর)ནི་རྒྱ་གར་གྱི་རྒྱལ་ཁབ་ཞིག་རེད།
སེམས་ལས་བྱུང་བའི་ཆོས་ལྔ་བཅུ་ང་གཅིག་
སེམས་བྱུང་ང་གཅིག་ཅེས་པ་དང་དོན་གཅིག་།
༼དུང་དཀར་ཚིག་མཛོད་ཆེན་མོ་༽ལས་བཏུས།
པན་ཇབ།
པན་ཇབ་(ਪੰਜਾਬ)ནི་རྒྱ་གར་གྱི་རྒྱལ་ཁབ་ཞིག་རེད།
ཉི་ཤར་སྤྲུལ་སྐུ།
༄༅། །གྲུབ་དབང་ཉི་ཤར་སྤྲུལ་སྐུའམ་ཤར་སྤྲུལ་རིན་པོ་ཆེའི་སྐྱེས་རབས་ཀྱི་ལོ་རྒྱུས་མདོར་བསྡུས། །
༈ བསིལ་ལྡན་གྱི་ཕྲེང་བས་དཀྲིགས་པའི་འཛམ་གླིང་སྒེག་མོའི་ཟུར་ཕུད་འཕགས་མཆོག་པད་དཀར་འཆང་གི་འདུལ་ཞིང་དུ་སངས་རྒྱས་དང་བྱང་ཆུབ་སེམས་པའི་སྤྲུལ་པ་ཟམ་མ་ཆད་པར་བྱོན་པ་ལས། འདིར་གྲུབ་དབང་ཤར་སྤྲུལ་རིན་པོ་ཆེ་སྤྱིར་རྒྱལ་བསྟན་བྱེ་བྲག་སྔ་འགྱུར་རྙིང་མ་ཡི་རིང་ལུགས་འཛིན་པ་ལ་གཞན་འབྲིང་མི་འཇོག་པའི་ཕྱག་རྗེས་ཆེ་བ་གྲུབ་དབང་རིན་པོ་ཆེའི་སྐྱེས་རབས་ཀྱི་ལོ་རྒྱུས་ཅུང་ཟད་བརྗོར་པར་བྱ་སྟེ། སེམས་དཔའ་ཆེན་པོ་འདི་ཉིད་ཀྱི་རྣམ་པར་ཐར་པ་བདག་ལྟ་བུའི་སྨྲ་བར་མི་ནུས་ཀྱང་། ཐུན་མོངས་ཀྱི་སྣང་ཚུལ་དང་མཐུན་པའི་སྒོ་ནས་རྣམ་པར་ཐར་པ་རག་བསྡུས་ཙམ་གླེང་བའི་དབང་དུ་བྱས་ན།
གང་ཉིད་བསྐལ་པ་དུ་མའི་སྔ་རོལ་ན་མཚན་ཐོས་པ་ཙམ་གྱིས་ཀྱང་ངན་འགྲོའི་འཇིགས་ལས་སྐྱོབ་པའི་བདེ་གཤེགས་སྟོབས་ལྡན་དུ་མངོན་པར་བྱང་ཆུབ་བརྙེས་ཟིན་ཡང་། སླར་ཡང་མཐའ་ཡས་སྲིད་པའི་མཚོར་དུབ་པའི་འགྲོ་བ་མཐའ་དག་བསྒྲལ་བའི་སླད་དུ་སྐལ་བཟང་རྣམ་འདྲེན་བཞི་པའི་བསྟན་པ་རིན་པོ་ཆེ་འདིར་ཡང་འཕགས་པའི་ཡུལ་དུ་སློབ་དཔོན་ཐོ་བཙུན་གྲུབ་རྗེ་དང་། པཎ་ཆེན་ན་རོ་པ། བོད་དུ་ཆོས་རྒྱལ་ཐོ་རི་གཉན་བཙན། རིག་འཛིན་རྗེ་འབངས་ཉེར་ལྔའི་གྲལ་སོག་པོ་ལྷ་དཔལ། མཉམ་མེད་དྭགསཔོ་བཟང་པོ་རྡོ་རྗེ་སོགས། སྣ་ཚོགས་འདུལ་བྱའི་མོས་ངོར་གང་འདུལ་ཆུ་ཟླའི་རོལ་པར་མཛད་པ་ཅི་ཡང་བསྒྱུར་ནས་སླར་ཡང་ཟབ་གསང་སྙིང་པོའི་ཐེག་པ་འོད་གསལ་རྫོགས་ཆེན་གྱི་བསྟན་པ་གཞི་དབྱིངས་སུ་སྒྲེང་བའི་སླད་དུ་བསམ་བཞིན་དུ་སྒྱུ་མའི་གཟུགས་སུ་བྱོན་པ་སྟེ། རྒྱལ་རབས་རིམ་བྱོན་གྱིས་མངའ་དབང་བསྒྱུར་བའི་ཞིང་མཆོག་རིགས་གསུམ་མགོན་པོའི་སྤྲུལ་པ་བར་མེད་བྱོན་པའི་མངའ་འབངས་ལོངས་སྤྱོད་ཆོས་བཞིན་སྐྱོང་བར་བྱེད་པའི་འབྲུག་གསང་སྔགས་ཆོས་གླིང་གི་ཉེ་འགྲམ་དུ་ངོ་མཚར་བའི་ལྟས་དུ་མ་དང་བཅས་སྐུ་འཁྲུངས། འབྲུག་གསང་སྔགས་ཆོས་གླིང་དུ་གསན་བསམ་དང་ཉམས་ལེན་ཁོ་ན་གནང་བས་ཆོས་ཉིད་ཟད་སར་ཕྱིན་ཏེ་རྟོགས་པ་མངོན་དུ་གྱུར།
དེ་ཡང་སྔོན་གྱི་འདུལ་ཞིང་དུས་ལ་བབས་པ་དང་ཁྱད་པར་ཨུ་རྒྱན་ཆེན་པོ་བསླུ་མེད་རྡོ་རྗེས་ལུང་གི་ཡང་ཡང་བསྐུལ་བར་བརྟེན། འགྲོ་དོན་བོད་དུ་ཡོད་པར་དགོངས་ནས་གངས་ཅན་གྱི་གནས་ཆེན་ཁག་ཏུ་ཞབས་ཀྱིས་བཅགས་ཏེ། མཐར་མདོ་ཁམས་ཟལ་མོ་སྒང་གི་ཆར་གཏོགས་ཤོ་རྟ་ལྷོ་གསུམ་གྱི་ནང་ཚན་དཔལ་འབར་རྫོང་ཁོངས་སུ་ཕྱག་ཕེབས་གྲུབ་པར་རྫོང་དཔོན་གྱིས་ཚད་མེད་པའི་བཀུར་བསྟི་དང་བཅས་དབུ་ཡི་མཆོད་གནས་སུ་བཞུགས་སུ་གསོལ། དེའི་སྐབས་ཆབ་མདོ་ས་དབང་ཆེན་མོ་བོད་ཀྱི་རྒྱལ་ས་ལྷ་ས་ནས་ཕེབས་སྐབས་སུ་ས་དབང་ཆེན་མོ་མཇལ་བར་བཅར་བར་ས་དབང་ཆེན་མོ་བཞུགས་ཁྲིར་འཁོད་དེ། གྲུབ་དབང་ཉིད་ནས་གུས་ལུགས་ཀྱིས་ཕྱག་ཕུལ་བས་དམ་པ་ཉིད་ཀྱི་མགུལ་ནས་སྦྲུལ་དཀར་སེར་དམར་ལྗང་གསུམ་ཉིལ་ཉིལ་ཐོན་པ་མཐོང་བས། ས་དབང་ཆེན་མོའི་ཐུགས་སུ་ཞེད་སྣང་ཚད་མེད་དང་བཅས་ཁྲི་ལས་བབས་ཏེ་ཁོང་གི་ཁྲི་ཐོག་ཏུ་གང་ཉིད་བཞུགས་སུ་གསོལ། ཉི་ཤར་ཟེར་བའི་ས་ཆ་མཐའ་རྒྱ་རི་སྐོར་ཚང་མ་ཕུལ། གང་དེར་དམ་པ་ཉིད་ཀྱིས་དབེན་གནས་སྒོམ་སྒྲུབ་གནང་ཡུལ་གསར་དུ་བཞེངས། སྐུ་ཚེ་ཧྲིལལ་པོར་སྐུ་མཚམས་ཁོ་ན་བཞུགས་ཏེ་འཁོར་བུ་སློབ་ཉམས་རྟོགས་དང་ལྡན་པ་སུམ་ཅུ་ཙམ་སྐྱོངས། དཔལ་འབར་སྤྲུལ་སྐུ་དང་རྒྱ་སྟོན་སྤྲུལ་སྐུ་སོགས་ཚད་མའི་སྐྱེས་བུ་དུ་མས་མགོན་པོ་ཀླུ་སྒྲུབ་ཀྱི་སྤྲུལ་པའང་ཡིན་ཞེས་གསུངས།
ཉི་ཤར་སྤྲུལ་སྐུ། ཤར་སྤྲུལ་རིན་པོ་ཆེ།
༅། །མཚུངས་མེད་གྲུབ་དབང་ཤར་སྤྲུལ་རིན་པོ་ཆེ་སྐུ་ཕྲེང་གསུམ་གྱི་མཛད་རྣམ་རག་བསྡུས་དད་གུས་ལྗོན་བཟང་གཞོན་ནུ་ཞེས་བྱ་བ་བཞུགས་སོ།། །།
ཉི་ཤར་སྤྲུལ་སྐུ།
སྔ་འགྱུར་བརྒྱུད་ལུང་མན་ངག་ཟབ་ཁྲིད་དང་ཉི་གྲགས་ཀྱི་ཆོས་བསྐོར་ཡོངས་རྫོགས་དབང་ཁྲིད་བསྩལ། དེ་ནས་དཔལ་འབར་སྤྲུལ་སྐུ་དང་རྒྱ་སྟོན་སྤྲུལ་སྐུ་སོགས། རིས་མེད་ཀྱི་ཚད་མའི་ས་དགེ་བཀའ་རྙིང་གི་སྐྱེས་བུ་དུ་མའི་ཞབས་སུ་བསྟེན་ཏེ་གསན་བསམ་ཕྱོགས་མེད་གནང་། གདན་ས་རྒྱ་སྟོན་ས་སྟེང་ཕོ་བྲང་དགོན་དུ་གཏན་འཁེལ་བཞུགས་རྒྱུ་ཐུགས་ཐག་བཅད་དེ་སྔར་གྱི་སྐུ་གོང་མའི་རི་ཁྲོད་དང་བཅས་པའི་དབུ་བླ་གནང།
ཉི་ཤར་སྤྲུལ་སྐུ། ཤར་སྤྲུལ་རིན་པོ་ཆེ།
༄། ཨོཾ་སྭ་སྟི། །གདོད་མའི་མགོན་པོ་ཀུན་བཟང་ཡབ་ཡུམ་དང་། །